Van Gogh-en logela Arlesen – IKA Bloga\nEzin ukatuko dut gure Javierrek Olanoren inguruan egindako lan ederrak halako zirrara eragin didala. Neuk ere artea maite dut, eta nire ekarpentxoa helarazi nahi dizuet. Van Gogh-ek egindako artelan paregabea aurkeztuko dizuet, Logela Arlesen, hain zuzen. Segurutik behin baino gehiagotan ikusi duzue, dezente famatua eta ezaguna baita, baina badira lan eder honen atzean dauden hainbat kontu misteriotsu eta interesgarri.\nVincent Willem van Gogh 1888ko otsailean iritsi zen Arles herrira, Frantziako hegoaldera. Parisetik zetorren Théo anaiarekin zenbait hilabete bertan eman eta gero. Izan ere, hiriaren zalapartak gogaiturik toki lasaiago baten bila abiatu zen. Adituen arabera, Arlesen eta geroztik Auver-sur-Oisen obrarik garrantzitsuenak egin zituen. Margolari gisa eman zituen hamar urte eskasetan, sei prestakuntzan egin zituen, baina benetako maisu-lanak azkeneko lau urtetan etorri ziren.\nHasieran Carrel ostatuan eman zituen lehenbiziko hiru hilabeteak, Cavalerie kalean. Geroago, maiatza aldera Etxe Horian (La Casa Amarilla) gela parea alokatu zituen. Bertakoa da irudian ikusten den gela. Alabaina, ez da hauxe koadroaren bertsio bakarra, izan ere, hiru dira egun ikus ditzakegunak munduko hainbat museotan. Zergatik, ordea, tematika bereko hiru koadro?\nVincent oso harro zegoen egindakoarekin eta anaiari bidalitako gutunean, besteak beste, hauxe idatzi zion: “Litekeena duk egindako koadroen artean onenetakoa izatea berau”. Pentsa daiteke egindakoaren irudiaren inguruan bestelako estudioak egin nahi izatea, baina ezbehar batek eraman zuen beste bi kopia egitera.\nArles parean Rodano ibaia igarotzen da, eta urte hartan euri-jasa izugarri baten ondorioz Rodanok zeraman urak gainezka egin zuen. Hori gertatu zenean Vincent Saint-Remy herriko eroetxean zegoen gaixorik, Etxe Horitik zenbait kilometrotara. Bertan zegoela baimena eman zioten bere etxera joan eta gauza batzuk jasotzeko. Heldu zenean uholdeak bere etxean egindako kalteez jabetu zen. Logelaren koadroa kaltetua gertatu zen ertz batean uholdearengatik.\nOhi zuen moduan, koadroak egin ahala Theori bidaltzen zizkion inoiz salduko zituen esperantzaz. Alferrik, ordea. Van Goghek koadro bakarra (Mahasti Gorria) saldu zion 400 frankoren truke bere lagun baten arrebari, Ana Boch izenekoari. Delako laguna, Eugène Boch olerkaria zen, koadroaren lehen bertsioan dagoen erretratoetako batean agertzen den pertsonaia, hain zuzen. Koadroa anaiari bidali ondoren, beste gutun bat bidali zion koadroa bueltatzeko esanez, konpondu behar zuela-eta. Badirudi Théori ere izugarri atsegin izan zitzaiola logelaren koadroa, eta gehiago ez hondatzearren beste kopia bat egiteko aholkatu zion. Esan eta egin. 1889ko irailean anaiaren aholkuari jarraiki kopia egin zuen, eta berriro pozik emaitzarekin beste kopia bat egin zuen handik gutxira. Haietako bat amari eta arrebari bidali zien. Baina kopiak izanda ere, ez dira guztiz berdinak; antza izugarria bai, baina jatorrizko koadroan zeuden gauza batzuk erabat aldatu zituen.\nLehenbizikoan (Amsterdam, Van Gogh Museum) bi erretratu daude horman esekita. Arestian aipatu bezala, Eugène Boch lagunarena da lehena, eta bestea Paul Eugène Milliet Zuavo soldadu lagunari egindakoa, biak Arlesen, baina garai desberdinetan margotuak. Bigarren bertsioan (Chicago, The Art Institute of Chicago), erretratuak erabat aldatu zituen, eta aurrekoen ordez bere autorretratu bat jarri zuen eta ondoan emakume ezezagun batena. Ez da ezagutzen van Goghen obren artean erretratu hori beraz, pintatu ahala asmatuko zuen emakumearen irudia. Hirugarrenean (Paris, Musèe d’Orsay), beste bikote bat, baina oraingoan emakumea beltzarana da. Zer dela eta aldaketa horiek?\nFamilia oso garrantzitsua izan zen Vincententzat, nahiz eta askotan harreman txarrak eta korapilatsuak izan. Bera ere saiatu zen familia osatzen, baina saiakera guztietan porrot egin zuen. Londresen bizi zen tutoreen alabarekin saiatu zen lehenbizi; alargun geratu zen lehengusinarekin gero; eta, azkenik, La Hayako taberna batean Clasina María Hoornik prostituta ezagutu zuen, Sien goitizena zuena. Harekin eta beste gizon batekin izandako semearekin hilabete batzuk eman zituen, baina azkenik elkarrengandik banatzea erabaki zuten. Adituen ustez, horixe da ondoren egindako bi kopia horietan islatu nahi izan zuena, bikotea, familia, alegia. Inoiz bere familia osatzeko itxaropenaren ikonoa.\nLogelaren koadroan elementu gehienak parekatuta daude: bi burko, bi koadro, bi erretratu, lehio ondoko koadroa eta ispilua, ohe-estalkia eta ohiala, bi botila, bi aulki…\n1888ko urriaren 16an margotutako koadroren berri eman zion Théo anaiari gutun baten bidez, eta bertan egindakoaren krokisa marraztu zion. Gutunean ondokoa idatzi zion koadroaren kontura:\n“Tira, krokis txiki bat bidaltzen diat orain zertan nabilen jakin dezaan; izan ere, lanean jarri nauk berriro. Begiak nekatuta zeuzkiat, baina buruan ideiatxo bat zebilkidan, eta hauxe duk emaitza. 30eko ohiala beti. Oraingoan nire logela baino ez duk, baina kolorea duk hemen garrantzitsuena; atsedena edo-eta loa adierazten diana. Irudiak burua lasaitu behar dik; are gehiago imajinazioa.\nParetak more-argia kolorekoak. Zorua baldosa gorriez osaturik. Ohe eta aulkiak gurina freskoak duen hori kolorekoak. Izarak eta burkoak berde-limoi argia diate. Ohe-estalkia gorri bizikoa. Lehioa berde. Konketa laranja; azpila urdinxka. Ateak lila kolorekoak. Eta horixe duk dena… Markoak zuria behar dik, koadroa egiteko ez diat-eta zuririk erabili. Bihar egun osoa emango diat lanean. Ez diat gehiago luzatu nahi; eguna argitu bezain laster lanean jarriko nauk koadroa amaitu arte.\nBueno Théo, espero diat laster batean hire berririk izatea. Hurrengoan beste proiektuen krokisak bidaliko dizkiat. Eskuminak!\nVincent oso harro zegoen egindako lanaz eta onenetakoa zela uste zuen. Ez ziren iritzi berekoak, ordea, garai hartako kritikariak. Obra honetan erotasunaren zantzuak baino ez zituzten ikusi: perspektiba okerra edo ezinezkoa, objektuak aidean hegan ariko balira bezala, … Haien ustez halako lana zen Van Goghen erotasunaren erakusgarri.\nAnaiari bidalitako gutunean itzalik ez zuela margotu nahi izan adierazten zuen, eta, zalantzarik gabe, erabaki horrek efektu berezia eragin zien gelako objektuei. Pentsatzekoa da leihoaz bestaldean sartzen ziren eguzki-printzeek kontrargi handia eragin behar zutela objektuen inguruan itzalak sorturik.\nPerspektibaren arazoa ulertzeko, garai hartako etxearen planoetara jo beha dugu. Planoa ikusita hobeto uler dezakegu objektuen kokapena, eta perspektiba erabat zuzena dela ikus daiteke.\nBaina zergatik ez zuen itzalik margotu nahi izan? Erantzuna Japonian daukagu. Bitxia, ezta? Vincent Japoniatik zetozen irudiak biltzen hasi zen Nuenenen bizi izan zeneko garaian, txunditurik baitzegoen hango artearekin. Edo garaiakoak ziren Katsushika Hokusai eta Ugatawa Hiroshige margolariak izugarri atsegin zituen, eta horien koadroen kopiak ere egin zituen. Bere koadro batzuetan, gainera, irudi horiek jarri zituen apaingarri gisa (Autorretratua belarria moztuta; Pére Tanguy-ren erretratua; Agostina Segatori Taumborin kafetegian).\nTira, txapa luzea, alajaina! Animatuko al zarete zuen kuttunenak blogean argitaratzen?\nPrevious: KIROLEAN ZAINDU\nNext: Zer somatzen duzue faltan egun hauetan? (Saida)


Ilunpe 1 taldeak irabazi du erremonteko Gipuzkoako Txapelketa\nIturzaeta-Otaegi bikoteak 27-40 hartu zuen mendean Zumaiako Segurola-Arizaga bikoa\nIlunpe 1 taldeak (Iturzaeta-Otaegi) irabazi du Ezker Hormako Elkarteen Arteko Txapelketaren erremonteko finala. Azpeitiko taldeak 27-40 hartu zuen mendean Zumaia (Segurola-Arizaga), joan den larunbatean (2011-12-10) Hernaniko Galarreta frontoian jokatutako norgehiagokan. Ondoren zehazten dugu jaialdia:\n*Abenduak 10, larunbata, 10:30, Hernani-Galarreta\n1. Erremontea, nagusiak: Zumaia (Arizaga-Segurola) 27 / ILUNPE 1 (Iturzaeta-Otaegi) 40\nZumaia (Arizaga-Segurola) zuzenean sailkatu zen finalera, ligaxkako partida guztiak irabazi zituelako eta besteek baino aldeko tanto kopuru hobea zuelako. Ilunpe 1 taldeak (Iturzaeta-Otaegi), aldiz, finalerdietan lehiatu behar izan zuen beste tokiaren bila; Ilunpe 2 taldeari (Aizpuru-Bengoetxea) irabazi zion (2011-12-03), 40-28ko emaitzarekin.\nTxapelketak utzitako emaitza guztiak, sailkapenak eta gainontzeko informazioa nahi izanez gero, webgune honetako Lehiaketa eta Kartelera ataletara jo dezakezue. Bestetik, Argazki galeriak atalean finaleko hainbat irudi daude ikusgai.


Kontsumitzaileek elikagaiei buruzko informazio gehiago eskatzen dute | Consumer\nKontsumitzaileek elikagaiei buruzko informazio gehiago eskatzen dute\nAzken hamar urteetan elikadura nabarmen aldatu dela adierazi du ikerketak kontsumitzaileen artean. Aldaketa hori nabarmena izango da hurrengo hamar urteetan. Inkesta erantzun duten Espainiako kontsumitzaileen% 30ek uste du etorkizuneko elikadura askotarikoa, naturalagoa, osasuntsuagoa eta kalitate-kontrol handiagokoa dela, eta% 25en aldean, alderdi negatiboak ematen dizkiola.\nAzterketako zifra aipagarrienetako batzuk fideltasunari buruzkoak dira, kasuen %18tan, elikagaien marka edo produktuen marka beretan. Alde horretatik, biztanleriaren% 45ek marka bat baino gehiago erosteko joera du. Marka garrantzitsua duten produktuen artean esnea, esnekiak eta gazta daude. Horien atzetik daude freskagarriak, hestebeteak, arroza, pastak, garagardoak, latako kontserbak eta lekaleak.\n2002ko elikadura elikadura futuro-eu kontsumitzaileak


Aisialdirako eta formakuntzarako egitarau oparoa izango da Eskola Ibiltarian\nIkasle Abertzaleakek antolatuta, ikasleen "auto-heziketa iraultzailean" beste urrats bat ematea izango du helburu Eskola Ibiltariak. Lekeitiotik (Bizkaia) abiatuko dira ikasleak bihar, uztailak 23, eta 26an iritsiko dira Gernikara (Bizkaia). Tartean, Aulestin eta Munitibarren egingo dituzte geraldiak. Gaur aurkeztu dute hiru egunetarako prestatutako egitaraua.\nEskola Ibiltariaren prestakuntza lanak. Argazkia: Ikasle Abertzaleak\n"Despolitizazioa, lehiakortasuna eta indibidualismoa" nagusi diren gizartean, joera horiei aurre egiteko "proletalgoaren auto-heziketa iraultzailea" ahalbidetuko duten espazioak sortu nahi ditu Ikasle Abertzaleak ikasle antolakundeak; hala, mekanismo dominatzaileek "potentzial iraultzailea" neutralizatu ez dezaten. Norabide horretan, euren "konpromiso sendoa" adierazteko antolatu dute Eskola Ibiltaria. Era berean, borroka komunitatea sendotzeko eta ikasleei udako errutinatik at lau egun "atsegin zein aberasgarri" igarotzeko aukera emateko antolatu dute ekimena.\nLau eguneko martxa\nLau egun izango ditu ibilaldiak. Martxez gain, hitzaldiak, tailerrak, jolasak zein eskaintza kulturala ere izango dira. Asteartean, hilak 23, langileen defentsa saretzearen beharraz arituko dira, eta esperientzia trukaketa ardatz izango duen mahai ingurua egingo dute. Hainbat tailer izango dira ondoren, eta afalostean, ipuin kontalaria eta kontzertu akustikoa egingo dituzte. Astezkenean, ITAIA emakume sozialisten sareko kideek hitzaldia eskainiko dute, eta genero auzia izango dute hizpide. Afalostean, aldiz, Kartzelako bizipenak saioa eskainiko dute bi preso ohik. Ostegunean amaituko da ekimena; behin martxa amaituta, bazkalostean, militantzia kultura sozialistaren zenbait ezaugarriren inguruan arituko dira ikasle eta gazteak. Ekitaldi politikoa ere izango da Gernikako Astran, eta ondoren, Urkabe, Katez eta Lilith Selektah taldeek emango dituzte kontzertuak.\nIAk kontzentrazioak egin ditu 'Selektibitateari ez!' lelopean\nElkarretaratzeak egin dituzte Donostian, Bilbon eta Gasteizen, unibertsitaterako sarbide probaren atarian. Hezkuntzaren gaineko "langile kontrola" aldarrikatu dute, baita hezkuntza sistemak "kalitatezkoa, doakoa eta unibertsala" izan behar lukeela ere.\n503 herrikideren oinarrizko elikagai eta produktuen beharrari erantzuteko, Krisiaren Seme-Alabak Sare Sozialistak gutxienez 10 euroko ekarpen finkoak eskatu ditu\nApirilean ekin zioten Azpeitiko Krisiaren Seme-Alabak Sare Sozialistako kideek oinarrizko produktu eta elikagaiak biltzeari. Ordutik hona, 232 herrikideri zerbitzua emateko gaitasuna lortu dute, eta Azkoitia eta Zestoara ere zabaldu da bankua. Orain, '10 euro edo gehiago' kanpaina abiatu dute, 503 pertsonaren eskaerari erantzun ahal izateko.\nDurangaldeko Gazte Sozialiston Martxa egingo dute uztailaren 14tik 16ra\nElorriotik hasi eta Otxandiotik, Abadiñotik eta Durangotik igaroko da Durangaldeko Gazte Sozialiston Martxa. Hiru eguneko egitaraua antolatu dute GKSko eta IAko kideek, eta besteak beste, gazte subjektibitatea, hezkuntzaren funtzioak, "militante baten ibilerak" edota prozesu sozialista izango dituzte hizpide.\n'Selektibitateari ez!' aldarrikatuko du IAk unibertsitaterako sarbide frogaren deialdietan\n"Kapitalismoa erreproduzitzea eta indartzea" xede duen ebaluazio ereduari ezetz esango diote Ikasle Abertzaleakeko kideek, ekainaren 23an Iruñean eta uztailaren 6an Hego Euskal Herriko gainontzeko hiriburuetan. "Hezkuntza sistemaren gaineko langile kontrola" aldarrikatuko dute.\n"Ondorioak ez ditzala langile klaseak ordaindu!" dinamikaren balorazioa aurkeztu du IAk\nGogora ekarri dituzte martxoan abiatutako kanpainan mahaigaineratutako "hiru exigentzia orokorrak" eta "langile klaseko ikasleen defentsarako programa". Heziguneetan garatu diren "tokian tokiko borrokak" nahiz bigarren hezkuntzarako, batxilergorako eta lanbide heziketarako "sei aldarrikapen nazionalak" ere izan dituzte mintzagai. Maiatzaren 25ean hasitako greba mugagabearen helburua berretsi dute: "Ikasleria langilearekin esperimenturik ez onartzea".


Paco Ibañezek 'Vivencias' aurkeztuko du Poetak Maiatzean jaialdian - Alea.eus\nPaco Ibañez kantariak 'Vivencias' lana aurkeztuko du maiatzaren 27an, Ibaiondoko Felix Petite antzokian, Poetak Maiatzean nazioarteko poesia jaialdian.\nPaco Ibañezek —poeten ahotsa, humanista, artista konprometitua— hamarkadak daramatza garai guztietako poeta handien lanei ahotsa eta soinua jartzen. 'Vivencias' diska Parisko antzoki adierazgarrienetako batean aurkeztu zuen, Théâtre des Champs- Élysées antzokian, eta geroztik hainbat lekutan eman ditu kontzertuak: Latinoamerikan (Txile, Uruguai, Argentina), Bartzelonan, Sevillan, Bilbon…; nazioarteko hainbat jaialditan ere abestu du: Lyon (Les nuits de Fourvière jaialdia), Biarritz (zinema jaialdia), Sète (Voix Vives de Méditerranée en Méditerranée jaialdia), Vaison-la-Romaine (Au Fil des Voix jaialdia), Arles (Les Suds jaialdia), Lima-Peru (Nazioarteko Poesia Jaialdia), Madrileko Teatro Nuevo Apolo (maiatza), eta azkenik, Gasteiz.\nBeltzez jantzita, gitarra eskuan eta musikari bikainez inguratuta, eszenografia eder eta soil batez lagunduta, Paco Ibañezek maitasun, existentzialismo, borroka eta erresistentziako kantuak eskainiko ditu, instrumentuen erritmoetan eta poesiaren indarrean bildurik.\nArabako PPko kide gazte baten aurkako erasoa salatu dute\nGEUrekin Mendira San Kilitz Koba, Larrasa eta Cruz del Castillon\n'Sahara, 40 urteko erbestea' erakusketa dago erakusgai Ignacio Aldekoan\n"Nik ez nuen josten ikasi nahi; mundua ezagutu nahi nuen"\nKantuzaleen jai handia\nFalerina lorategiak programazioa eskainiko du urrira bitartean\nEmakumea ardatz, Zinema Gaur zikloan\nBihar hasiko dira dantza-plaza saioak Gasteizen Krean ez da unibertsitate pribaturik egongo


«Oker handia da pentsatzea euskal dantzan ezin dela profesionaltasunik egon» — dantzan.eus\nHemen zaude: Hasiera › Hemeroteka › «Oker handia da pentsatzea euskal dantzan ezin dela profesionaltasunik egon»\n«Oker handia da pentsatzea euskal dantzan ezin dela profesionaltasunik egon»\nClaude Iruretagoiena, Dantzarien Biltzarreko kide eta dantzaria\n- Dantzarien Biltzarrean diharduzu. Dantzatik bizi diren gutxienetakoa zara?\nHala da. Nik ematen ditudan dantza ikasgaietatik jaten dut, beste inork ez bezala. Ez dago dantzari ordaindurik, eta oso gutxi dantza irakasle ordainduak. Gure kulturak sekulako indarra du, eta ez dut ulertzen zergatik ez dagoen euskal dantzen balet nazionalik. Dantza hiltzeko zorian dagoela uste dut.\n- Ez al da hori ikuspegi ezkorregia?\nEgoerari buruzko gogoeta ezkorra da. Gogoeta horiek jendearekin eztabaidatu behar dira egoeraren aurrean begiak ireki ditzan. Batetik, arrazoi politikoak daude hemen gauzak egin ez daitezen. Bestalde, kontzientzia falta zaigu euskal dantzak bere lekuan jartzeko. Oker handia da pentsatzea euskal dantzan ezin dela profesionaltasunik egon. Klasikoa profesionala izatea normala iruditzen zaigu, baina gure herriko dantzak ez. Badaude adibide asko euskal dantzan hasi eta dantzari karrera egiten ari direnak. Isaias Jauregi Miarritzeko Baleteko dantzaria da horren adibide. Guk geuk ez dugu uste maila handiko gauzak egiteko gai garenik. Hori ez al da ezkorra izateko arrazoia?\n- Zuk Pantxika Telleriarekin sortutako haur eskolan dantzari asko dago, proiektu asko dituzu, eta horiek aurrera ateratzeko asmo finkoa. Hori guztia ezkortasunari esker da?\nDantzak mozkortuta nago ni [barrez]. Dantzarako bizi naiz. Dantzariekin ez nago goibel. 80 dantzari inguru daude eskolan, eta horietako askok gogo handia du dantzan jarraitzeko. Haiekin gustura, ez haien gurasoekin, ez politikariekin. Guraso askok dantzariek atzera egiten laguntzen du. Politikariek... zer esan bada? Ezer ez egin, eta ateak itxi.\n- Hegoaldeko egoera hobea al da?\nAntzekoa. Kontua da gauza, guztietan bezala, Hegoaldean jende gehiago dagoela. Ongi ezagutzen dut Hegoaldeko egoera, eta ez da osasuntsua. Jende kopurua kenduta, laguntzak eta kontzientzia hemen bezain gutxi dagoela iruditzen zait.\n- Kezka ere baduzu dantzen inguruan ezagutzarik ez dagoelako.\nEzagutza eza izugarria da. Ikasleek (gurasoei esker) dantzarentzako duten denbora apurrean ezin dugu ezagutzan sartu, historian, tradizioaren eta kulturaren oinarrian. Dantza egiteko astia baino ez dugu. Taldeetako zuzendariek ere oso gauza gutxi ezagutzen dute.\n- Irakasleentzako eskola egiteko asmoa duzu. Ezagutzak lekurik izan du hor?\nLehenengo urratsa da dantzariak prestatzea. Horretan ari gara. Pixkanaka ikusten joango gara horietako nork izan nahi duen irakasle, eta horiek prestatzen jarri. Noski, ezagutzari lekua egin nahi genioke. Urrats horien ostean dantzari profesionalak sortzea da azken helburua, Agian horretaz hitz egitea arriskutsuegia da, urrun baitago, baina hori gabe, beste guztiak ez du baliorik, nire ustez.\n- Euskal dantza oinarri, garaikidetik ere zerbait baduen ikuskizuna prestatzen ari zarete irailerako.\nIstorio Mistorio ikuskizuna, bai, haur dantza-eskolaren barruan egiten ari garena. Soka-dantza eta ingurutxoaren inguruan sei eszena moduko prestatzen ari gara, Euskal Herrian dantzatzen den hainbat modu ekarriz. Eszena bakoitzak leku bakoitzeko dantza ohiturak ekarriko ditu. Euskal Herrikoak eta guretik duten Europako dantzak ere eskainiko ditugu. Garaikideak eszena bat izango du, baina ez da tradizioarekin nahastutako ikuskizuna, hori arriskutsua baita. Ingurutxoan sortzen diren harremanen gaineko lan garaikidea da.


Igandean bozka ezazu kontzejuetako ordezkariak hautatzeko - - Aiaraldea.eus\nIgandean bozka ezazu kontzejuetako ordezkariak hautatzeko\nJoseba Terreros 2021-11-17 06:00\nArabako Kontzejuen Elkartearen presidentea da Joseba Terreros.\nLau urterik behin egiten den bezala, heldu da gure kontzejuetako Administrazio batzarrak hautatzeko momentua. Gure herrien etorkizuna aukeratuko dugu hurrengo urteetarako.\nArabako Kontzeju Elkartetik esan dezakegu azken legealdi hau ez dela bat ere ohikoa izan gure herrietan. Pandemiak mundu osoan izan ditu ondorio larriak, eta horiek gure herrietara ere heldu dira. Ez bakarrik eguneroko lanaren barruan, baita auzokide askoren heriotzekin ere.\nBestalde, begibistan gelditu da, gauzak okertu direnean eta mugikortasun neurriak gogortu direnean, gure herriak izan direla lekurik aproposenak bizitzeko eta denbora pasatzeko, azken finean, bizitza normal bat egiten jarraitzeko lekurik ederrenak.\nGuzti hori ez litzateke posible izango, urteetan zehar, kontzejuek egindako lanagatik izan ez balitz. Izan ere, Administrazio batzarrak eta kontzejuak izan dira gure herriak konpondu, zaindu eta berritu dituztenak.\nHorregatik guztiagatik, hurrengo igandean, azaroaren 21ean, garrantzitsua da bozkatzera joatea, kolektibo guztietakoak, orain arte, emakumeek eta gazteek ez baitute nahi izango genukeen besteko parte hartzerik izan Administrazio batzarretan, eta hauteskunde kanpainak esaten duen bezala, denon botoa da garrantzitsua.\nAiaraldeko herrien egoera ona dela esan dezakegu. Lan haundia egin da azkenengo urteotan eta hurrengo urteetarako ditugun aurreikuspenak onak dira. Landa eremuaren jarraipena eta hobekuntza bermatuta dago gure kontzejuei esker.\nAnimatu guztiok eta hurreratu igandean zuen kontzejuen ordezkariak aukeratzera!\nLau zerrenda baino ez dira aurkeztu Arabako kontzejuen hauteskundeetara\nAitor Aspuru Saez aza 10 Aiaraldea\nAurtengo kontzejuen hauteskundeetan lau zerrenda baino ez dira aurkeztu Aiaraldean, Arabako Foru Aldundiak jakinarazi duenez. Zehazki, Larrinben, E...


Alberto Morano, SEME Medikuntza Estetikoko Espainiako Elkarteko kidea eta komunikazio arduraduna.: "Egungo legediarekin, edozein enpresaburuk eros dezake laser bat eta osasun arlokoa ez den langile bat jar dezake depilatzen" | Aldizkaria | EROSKI CONSUMER\nAlberto Morano, SEME Medikuntza Estetikoko Espainiako Elkarteko kidea eta komunikazio arduraduna.: "Egungo legediarekin, edozein enpresaburuk eros dezake laser bat eta osasun arlokoa ez den langile bat jar dezake depilatzen"\nAzken urteetan, laser bidezko teknika erabiltzen hasi dira depilazioan, eta aurrerapen handia izan da hori, baina inoiz baino prestakuntza handiagoa behar da horretan jarduteko. Horixe da Alberto Morano doktorearen planteamendu nagusia; haren iritziz, medikuek bakarrik erabili behar lituzkete laser mota horiek eta estetika zentroetan eskaintzen dituzten zerbitzuak ere medikuek babestu eta berrikusi behar lituzkete. "Tratamendu ona, segurua eta fidagarria emateak kostu bat dauka. Badira oso eskaintza merkeak, baina ikertzen hasten zarenean, ikusten duzu kalitatea eta eraginkortasuna zalantzazkoak direla", ohartarazten du Moranok, zeina irakasle aritzen baita unibertsitatean eta Medikuntza Estetikoko Espainiako Elkarteko zuzendaritza batzordeko kide ere baden.\nBiak dira fotodepilazioko sistemak, hau da, argiaren bidez depilatzekoak. Uhin luzera eta argi sistema aldatzen dira. Laserrak oso zehatzak eta doiak dira. Gaitasuna dute inguruko ehuna babesteko eta "jopuntua" bakarrik berotzeko; kasu honetan, ilea eta haren ile folikulua. Argi Pultsatu Bizia darabilten sistemak (IPL ingelesez) ez dira hain zehatzak, baina, aldi berean, balioaniztunak dira, argi mota asko erabiltzeko aukera ematen dute eta.


“Elkano, euskaldunak eta munduaren inguruko lehen itzulia” - Albisteen atala - Kultura - Kultura\nMunduaren inguruko lehen itzuliaren espedizioan euskaldunek egindako ekarpena jaso du Daniel Zulaikak liburu batean\nNabigatzaileei eta bidaiaren antolatzaileei buruz, nahiz herriak itsasoarekin izan duen lotura luzeari buruz bi urtetan zehar egindako ikerketaren emaitza da.\nHiru nao euskaldunek hartu zuten parte espedizioan, baita hogeita bi bizkaitar, bederatzi gipuzkoar eta hiru nafarrek ere, horien artean marinelak eta beste lanbide batzuetako eskifaia-kideak; horietatik seik lurraren inguruko itzulia burutu zuten.\nDenis Itxaso: Euskaldunok egin zuten ekarpena mundiari bira emanez argi islatzen du gipuzkoarrok dugun arima ekintzailea. Beti aurrera begira egungo gauzak eraldatzeko”.\nDaniel Zulaikaren “Elkano, euskaldunak eta munduaren inguruko lehen itzulia” bi urtetan zehar historiaren arloan egindako ikerketaren emaitza da; lehenengo aldiz modu ordenatuan berrikusi, aztertu eta dokumentatu da orain 500 urte, 1519 eta 1522 artean, Juan Sebastian Elkanok munduaren inguruan burututako itzulian euskaldunek izan zuten zeregina.


Euskal Herriko Eskolarteko finala egitarau ederrarekin dator! — Bertsozale Elkartea\nEuskal Herriko Eskolarteko finala egitarau ederrarekin dator!\nEkainaren 27an burutuko da Orion Eskolarteko finala, lurralde bakoitzeko bina ordezkarirekin. Goizeko 11:00etatik hasita egun osoko festa dago antolatuta.\nEskolartekoa ari da herrialdeetan bidea egiten: Gipuzkoan eta Nafarroan finaleko festak ospatu genituen. Arabakoa larunbat honetan izango dugu Kanpezun, eta ekainaren 6an etorriko dira Lapurdi, Baxenabarre eta Xiberoako eta Bizkaiko Bertso Eskolen Egunak.\nHerrialde bakoitzeko txapelduna eta txapeldunordearekin beteko da gero Euskal Herriko finaleko oholtza. Ekainaren 27an izango da, 11:00etan, Orioko pilotalekuan.\nSaioa Maialen Lujanbiok aurkeztuko du. Sustrai Colinak jantziko dio aurten sarituari txapela. Eskolartekoa galtza motzetan ezagutu zueneko garaiak gogoan ditu Sustraik, eta esan digunez gogotsu dago Orion Euskal Herriko bertsolari gazteak entzuteko: "Etorkizuneko bertsolariak entzutera doa jendea, baina gaur egunekoak entzutera nator ni. Transmisioa eta bat-bateko bertsoa beti dira orain eta hemen".\nFinaleko saioaren ostean bazkaria izango da plazan, bertako produktu ekologikoekin egina, Euskal Herriko Nekazaritza eta Ekoizle Ekologikoen Kontseiluaz elkarlanean.\nEta bazkalostean ere izango da festa ederrik: Maialen Lujanbio eta Sustrai Colina librean ariko dira. Ondoren, Keshala eta Bi Bala taldeek emango diote amaiera egunari.\nBi musika taldeetako partaideek ere ondo ezagutzen dute Eskolartekoa. Keshala taldeko Malen Amenabar, Kattalin Barcena, Leire Amenabar eta Arrate Gazteluk gaztetxotan kantatu izan dute Eskolartekoan, eta sortzen den giroa gustuko dutela nabarmendu digute: "bertso, errima, kantu, dantza, festa… sekretu bakoitza ezagutzeko tokia da". Bi Bala taldeko Aitzol Barandiaran eta Iñaki Gurrutxaga ere tiro ederrak botatakoak dira Eskolartekoan, eta euren zigilua den trajea okasio honetarako janzteak mereziko duela esan digu Gurrutxagak: "sortu, entzun eta gozatu; lagun zaharrekin bildu eta berriak egin... Dena Orion, ba al da leku hoberik?".\nBazkarirako txartelak eta kamiseta koloretsuak salgai daude www.bertsosarrerak.eus atarian. Orioko Kolon Txiki eta Bordatxo tabernetan ere eskuragai daude bazkarirako txartelak, 10 euroren truke. Herrialdeetatik autobusak jarriko dira bertara; bertso-eskola edo talderen batek autobusa hartu nahi badu, jar dadila harremanetan bere herrialdeko Bertsozale Elkartearekin.


Ohio konderria (Kentucky) - Wikipedia, entziklopedia askea.\nOhio konderria (Kentucky)\n1.521,03 km2 (%98.5)\n23,19 km2 (%1.5)\nOhio konderria (ingelesez: Ohio County) Kentuckyko konderri bat da, Ameriketako Estatu Batuetan. Hiriburua Hartford da. 2010eko zentsuaren arabera 23.842 biztanle zituen, Ohio kilometro koadroko azaleran.\nOhio konderriak 1.544,22 kilometro koadro ditu. Horietatik 23,19 ura dira. Beste 1.521,03 lurra dira. Biztanleria dentsitatea 15,44 da.\n2010eko zentsoan bizi ziren 23.842 pertsonetatik 23.375 txuriak edo hispanoak dira. Horietatik hispano edo latino kategorian 844 dira. 187 beltzak edo afroamerikarrak. 39 amerikar natiboak ziren eta 5 Hawaii edo Pazifikoko irletako natiboak. 47 asiarrak ziren. Bestelako arraza bat kategorian 4 biztanle daude. Bukatzeko euren burua arraza bat baino gehiagotan 185 pertsonek kokatzen zuten.


NOLA DESBLOKEATU MTS MODEMA - ROUTER - 2019\nMTS USB modem desblokeatzeko edozein SIM txarteletarako\nGaur egun, Java ez da Mozilla Firefoxen nabigatzaileko plugin ezagunena, hau da, Interneten Java edukia zuzen bistaratzeko beharrezkoak (hau da, ia erabat desagertu). Kasu honetan, arazoa eztabaidatuko dugu, Java ez badago Mozilla Firefox nabigatzailean.\nJava eta Adobe Flash Player plugin-ak Mozilla Firefox-en pluginak dira, gehienetan nabigatzailean funtzionatzen ez dutenak dira. Jarraian, pluginaren errendimendua eragin dezaketen arrazoi nagusiak kontuan hartuko ditugu.\nZergatik ez da Java funtzionatzen Mozilla Firefox-en?\nArrazoia 1: nabigatzailea plugina blokeatzen du.\nJava plugin-a ez da oso positiboa den aldetik ezagutzen, nabigatzailean dagoen presentzia web nabigatzailearen segurtasuna eta, oro har, ordenagailua segurtatzen baitu. Zentzu honetan, nahiko gutxi, Mozillaren garatzaileek Java nabigatzailea blokeatzen hasi ziren.\nEzkerreko panelean, joan fitxara "Pluginak". Ziurtatu parametroa Java plugina eskuinaldean sartuta dagoela. "Beti gehitu". Beharrezkoa izanez gero, egin beharrezko aldaketak, eta ondoren itxi pluginen kudeaketa leihoa.\nArrazoia 2: zaharkitutako Java bertsioa\nJava arazoak baldin badira pluginaren zaharkitutako bertsio bat zure ordenagailuan instalatuta egotea. Kasu honetan, oraindik ez baduzu arazoa konpondu plug-inarekin, eguneratzeak kontsultatu beharko zenituzke.\nHorretarako, ireki menua "Kontrol-panela"eta ireki atala "Java".\nIrekitzen den leihoan, joan fitxa "Eguneratu"eta egin klik botoian "Eguneratu orain".\nSistemak eguneratzeak egiaztatzen hasiko da. Zure Java bertsioa eguneratu behar izanez gero, eguneratzea instalatuko zaizu. Bestela, pantailan mezu bat agertuko da zure softwarea azken ordenagailuan instalatuta dagoen adieraziz.\n3. arrazoia: plug-in eragiketa okerra.\nJava arazoak konpontzeko hurrengo modua softwarea guztiz berriro instalatzea da. Ezabatze osoa eskatzen dugula programa gomendatzen dizugu "programa kontrolatuan" - "Desinstalatu programak" bidez modu desberdinean desinstalatu, baina Revo Uninstaller erabilgarritasun bereziarekin, Java ordenagailutik guztiz kentzea ahalbidetuko dizu sisteman mantenduz sistemako fitxategi guztiak detektatuz. .\nDeskargatu Revo Uninstaller\nExekutatu Revo Uninstaller programa. Ziurtatu administratzaileak behar dituzula exekutatzeko.\nBilatu instalatutako Java programen zerrenda, egin klik eskuineko botoiaz gainean eta hautatu "Ezabatu".\nHasteko, Revo Uninstaller plugin integratua desinstalatzailea abiaraziko du, hau da, Java estandarra modu lehenetsian kentzeko aukera emango dizu.\nDesinstalazioa amaitu bezain laster, Revo Uninstaller-ek Java-ekin dauden gainerako fitxategiak eskaneatzen hasteko eskainiko du. Eskaneatze modu aurreratu bat ezartzea gomendatzen dugu eta, ondoren, prozedura botoia sakatu. "Scan".\nEskaneatze prozedura hasiko da eta horrek denbora pixka bat hartuko du. Amaitu bezain laster, pantailan bilaketa-emaitzak lehenik bistaratuko dira sistemaren erregistroan. Mesedez, ohartu ezazu hori letra lodiz nabarmendutako gakoak soilik ezabatzea.\nAktibatuta, pantailak gainerako karpetak eta fitxategiak bistaratzen ditu. Arakatu zerrendan eta nabarmendu ezabatu nahi dituzun karpetak. Karpetak hautatzeko, egin klik "Aukeratu guztiak" botoian. Egin prozedura botoia sakatuta. "Ezabatu".\nKentzea prozedura amaitutakoan, berrabiarazi ordenagailua, horrela aldaketak sistema sisteman onartu ahal izateko. Amaitu ondoren, garapen gune ofizialetik azken banaketa paketea deskargatu ahal izango duzu.\nDeskargatu Java doan\nDeskargatu deskargatutako banaketa eta instalatu Java ordenagailuan. Berrabiarazi Mozilla Firefox plugina arakatzailean hasiko da.\nArrazoia 4: Firefox instalatu berriro\nJava berriro instalatzen ez badu emaitzak ekarriko, litekeena da Mozilla Firefox nabigatzailearen berriro instalatzea arazoa konpondu ahal izango dela pixka bat deskribatzen den moduan.\nNola kendu guztiz Mozilla Firefox ordenagailutik\nFirefox kendu ondoren, ziurtatu ordenagailua berrabiaraztea eta, ondoren, deskargatu bertsioaren azken bertsioa sustatzailearen webgune ofizialean.\nDeskargatu Mozilla Firefox Browser\nKontuan izan, pixkanaka, Mozilla Firefox-ek Java uko egiteari uko egiten dio eta, beraz, artikuluan deskribatutako metodoak ezin ditu inor zuk lagundu, bat-batean nabigatzaileak ez du plugin hori onartzen duen lana onartzen.


EBAZPENA, 2021eko otsailaren 10ekoa, Ingurumen Administrazioaren zuzendariarena, zeinaren bidez formulatzen baita Urdulizko 33. Torrebarri eremuko plan partzialaren aldaketa puntualaren ingurumen-txosten estrategikoa. - Eusko Jaurlaritza - Euskadi.eus\n2020ko azaroaren 6an, Urdulizko Udalak eskaera bat bete zuen, Urdulizko 33. Torrebarri eremuko plan partzialaren aldaketa puntualaren ingurumen-txosten estrategikoa egiteko, ingurumen-ebaluazioari buruzko abenduaren 9ko 21/2013 Legean xedatutakoari jarraikiz. Eskabidearekin batera, zenbait dokumentu aurkeztu zituen, hala nola planaren zirriborroa eta ingurumen-dokumentu estrategikoa, abenduaren 9ko 21/2013 Legearen 16. eta 29. artikuluetan xedatutako edukia zuena.\n21/2013 Legearen 30. artikulua aplikatuta, Eusko Jaurlaritzako Ingurumen Administrazioaren Zuzendaritzak kontsulta-izapidea egin zien ukitutako administrazio publikoei eta pertsona interesdunei; jasotako erantzunen emaitzak espedientean sartu dira. Era berean, Urdulizko Udalari izapidearen hasieraren berri eman zitzaion.\nLegezko erantzun- epea amaitu, eta espedientean jasotako txostenak aztertuta, egiaztatu da ingurumen-organoak baduela ingurumen- txosten estrategikoa egiteko behar beste judizio- elementu, abenduaren 9ko 21/2013 Legearen 30. artikuluari jarraikiz.\nAbenduaren 9ko 21/2013 Legearen 6.2 artikuluan jasotako kasuen artean dago Urdulizko 33. Torrebarri eremuko plan partzialaren aldaketa puntuala (aurrerantzean, plana); izan ere, artikulu horretan ezartzen da zein diren ingurumen-organoak egindako ingurumen-ebaluazio estrategiko sinplifikatutik pasatu behar diren plan eta programak, honako hauek zehazteko: planak edo programak ez duela eragin nabarmenik ingurumenean, ingurumen-txosten estrategikoan ezarritakoaren arabera, edo plan edo programen gaineko ohiko ingurumen-ebaluazio estrategikoa egin beharra, haiek ingurumenerako eragin garrantzitsuak ekar litzaketelako.\nPlanaren ingurumen-ebaluazioaren espedienteko dokumentazio teknikoa eta txostenak aztertu ostean, eta kontuan hartuta ingurumen-dokumentu estrategikoa zuzena dela eta indarreko araudian ezarritako alderdien araberakoa dela, ingurumen-txosten estrategiko hau eman du Ingurumen Administrazioaren Zuzendaritzak, planak ingurumenean ondorio esanguratsuak izan ditzakeen edo ez aztertzeko eta, ondorioz, zehazteko ingurumen-ebaluazio estrategiko arruntaren prozedura bete behar duen, edo, bestela, Plana zer baldintzatan garatu behar den ingurumena behar bezala babesteko. Ingurumen Administrazioaren Zuzendaritza horretarako organo eskuduna da, hala ezarrita baitago dekretu hauetan: 18/2020 Dekretua, irailaren 6koa, lehendakariarena, Euskal Autonomia Erkidegoaren Administrazioko sailak sortu, ezabatu eta aldatzen dituena eta sail bakoitzaren egitekoak eta jardun-arloak finkatzen dituena; eta 77/2017 Dekretua, apirilaren 11koa, Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duena.\nLehenengoa. Urdulizko 33. Torrebarri eremuko plan partzialaren aldaketa puntualaren ingurumen-txosten estrategikoa formulatzea. Hona hemen txostenaren edukia:\nPlanaren xedea da atikoetan beharrezkoak diren atzeraemanguneak ezartzea eta indarrean dagoen plan partzialeko dokumentazio grafikoaren eta idatziaren artean dauden bat ez etortzeak zuzentzea. Horretarako, eremuan aurreikusi diren eraikinen atikoek izan beharreko gutxieneko atzeraemanguneak ezartzen ditu, eta parametro berri bat ere bai, komunikazio bertikaleko nukleoen atzeraemangunea zehazteko.\nBestalde, Planak lurzati eraikigarrien eta horien barne-banaketaren itxiturei buruzko artikuluak egokitzen ditu, altuera gehiagoko itxiturak eta indarrean den plangintzan zehaztutako materialez bestelakoak erabiltzea baimentzeko.\nPlana egokia den ingurumen-arloan garapen jasangarria sustatzeko kontuan hartu beharreko alderdiak osatzeko: Plana egokia da garapen jasangarria sustatzeko irizpideak har ditzan barnean.\nPlanari loturiko ingurumen-arazo esanguratsuak: Planean jasotako jarduerek ez dute eraginik eremuaren erabilera orokorrean, eta ez dakarte azalera handitzea. Ez da hauteman plana gauzatzearen ondoriozko ingurumen-arazo garrantzitsurik, betiere, besteak beste, segurtasunari eta osasunari, ingurumenari, hondakinen kudeaketari eta kutsadura akustikoari dagokienez indarrean dagoen araudia betez gauzatzen badira ukitutako eremuarekin lotutako esku-hartzeak eta jarduketak.\nEra berean, plana egokitzat jotzen da ingurumen-arloko Europar Batasuneko edo estatuko legeria ezartzeko.\nPlanaren xede den eremua Urduliz udal-mugartearen mendebaldean dago, Sopela udalerriarekin mugan; lurzatiaren mugak Urdulizko arau subsidiarioetan daude ezarrita. Horren arabera, 33. Torrebarri eremuak 41.643 m2-ko azalera du.\nPlanaren eraginpeko eremuan kultur intereseko bi elementu daude: 3. Ustezko Eremu Arkeologikoa: Torre Barri eta Torrebarri jauregia (Urdulizko ondasun arkitektonikoen inbentarioko 4. fitxa). Plan partzialaren aldaketak ez du zuzeneko eraginik elementu horietan. Dena dela, plan partzialean jasota dagoen urbanizatze-lanetan, elementu horiekin ia tangenteak diren bideak proposatzen ditu, beraz, urbanizazio-proiektua gauzatzeko, kontuan hartuan beharko da ustezko eremu arkeologikoen babeserako araubidea, 6/2019 Legearen 65. artikuluan jasoa, eta jauregian kalterik ez egiteko behar diren neurri zuzentzaileak hartu beharko dira.\nEremua lurzoru urbanizagarrian dago; landaguneak eta bizitegi-eremu eraiki berriak tartekatzen dira. Ez dago natur elementu garrantzizkorik, ezta ingurumen-balio aipagarririk ere. Egin nahi diren jardueretatik erator litekeen arriskurik ere ez da hauteman.\nPlanean proposatzen diren jarduketak garrantzi gutxikoak dira (aldaketak eraikinen atiko-solairuaren azaleran eta lurzatien itxitura motan), beraz, ez da espero jarduketa horien ingurumen-inpaktuak indarrean den plan partzialaren garapenak sortuko dituenez bestelakoak izatea.\nEbazpen honetan, honako neurri babesle eta zuzentzaile hauek ezartzen dira, planak ingurumenean ondorio kaltegarri nabarmenik izan ez dezan eta Urdulizko 33. Torrebarri eremuko plan partzialaren aldaketa puntualari ingurumen-ebaluazio estrategiko arrunta egin beharrik izan ez dakion, betiere ezarritako neurri babesle eta zuzentzaileak txertatzen badira.\nNeurri babesle eta zuzentzaileak indarreko arauen arabera ezarriko dira, ebazpen honetan zehaztutakoaren arabera eta, aurrekoaren aurkakoa ez den guztian, ingurumen-dokumentu estrategikoan eta planean bertan adierazitakoaren arabera. Besteak beste, hauek nabarmendu ditzakegu:\nTorrebarri eremuko plan partzialean aurreikusitako etorkizuneko hirigintza-garapenari dagokionez, bermatuko da eremu akustiko honetan betetzen direla aplikatzekoak diren kalitate akustikoko helburuak, 213/2012 Dekretuaren, urriaren 16koaren, Euskal Autonomia Erkidegoko hots-kutsadurari buruzkoaren, 31.2 artikuluan xedatuarekin bat, eta ezingo da etxebizitzak eta hezkuntza edo kultura erabilerako eraikinak eraikitzeko baimenik eman, baldin eta baimena emateko unean kanpoan ez badira betetzen kalitate akustikoko helburu horiek, non eta ez dagoen Euskal Autonomia Erkidegoko hots-kutsadurari buruzko urriaren 16ko 213/2012 Dekretuaren 43. artikuluan salbuetsitako kasuren batean.\nPlan partzialean aurreikusitako urbanizatze-lanetan, 3. Ustezko Eremu Arkeologikoko Torre Barri eta Torrebari jauregia elementuekin (Urdulizko ondasun arkitektonikoen inbentarioko 4. fitxa) ia tangenteak diren bideak proposatzen ditu, beraz, plana gauzatzeko, kontuan hartuan beharko da ustezko eremu arkeologikoen babeserako araubidea, Euskal Kultura Ondareari buruzko maiatzaren 9ko 6/2019 Legearen 65. artikuluan jasoa, eta jauregian kalterik ez egiteko behar diren neurri zuzentzaileak hartu beharko dira.\nHondakin eta lurzoru kutsatuei buruzko uztailaren 28ko 22/2011 Legeak araututako moduan eta aplikatzekoak diren berariazko araudiek agindutako moduan kudeatuko dira obretan sortutako hondakinak, hondeaketetatik eratorriak barne.\nUrdulizko Udalari eta Ingurumen Sailburuordetzari jakinarazi beharko zaio lurzoru-kutsaduraren zantzu oro, Lurzorua Kutsatzea Saihestu eta Kutsatutakoa Garbitzeko ekainaren 25eko 4/2015 Legearen 22.2 artikulua betetzeko.\nLorategietako jardueretan, bertako biodibertsitatea sustatzeko jarduerak bultzatuko dira, jasangarritasun-irizpideak lehenetsiz jarduera horietan. Hala, natura-baliabideen erabilera zentzuzko eta efizientea bultzatuko da, espezie inbaditzaileak sartzeko arriskua murrizteaz bat. Horretarako, Lorategi eta berdegune jasangarriak diseinatzeko eskuliburuan jasotako gomendioak eta neurriak erabiliko dira. Eskuliburua Eusko Jaurlaritzako Ingurumen, Lurralde Plangintza eta Etxebizitza Sailak sortu zuen.\nJarduketa-eremuan hautemandako flora aloktono oro kenduko da. Espezie horiek kentzeko eta lur-mugimenduen bidez hedatzea ekiditeko behar diren neurriak hartuko dira; betelanetan, landareztatze-lanetan eta urbanizazioko lorategi-lanetan erabiliko diren mailegu-lurren eta landare-lurren jatorria eta osaera kontrolatu beharko da.\nEraikingintza eta eraikuntza jasangarrienerako behar diren ezaugarriei dagokienez, EAEko etxebizitzen eraikuntza jasangarriaren gidan jasotako neurriak eta ingurumen-jardunbide egokiak erabiliko dira eraikinen energia-aurrezpena eta -efizientzia bultzatzeko eta energia berriztagarriak sustatzeko. Neurri horiek gutxienez alderdi hauetan eragin beharko dute:\nEnergia. Berriztagarriak ez diren iturrien bidez sortutako energia kantitatea edo kontsumoa murriztea.\nAtmosfera. Gas-, hauts-, bero- eta argi-emisioak murriztea. Kontsumo txikiko argiztapen-sistemak erabiltzea.\nBigarrena. Zehaztea ezen, ingurumen-txosten estrategiko honetan ezarritakoaren arabera, eta ebazpen honetan ezarritako neurri babesle eta zuzentzaileak hartzen badira, bai eta sustatzaileak proposatutakoak ere, aurrekoen aurkakoak ez badira, ez dela aurreikusten Urdulizko 33. Torrebarri eremuko plan partzialaren aldaketa puntualak ondorio kaltegarri nabarmenik izango duenik ingurumenean, eta, beraz, ez duela ingurumen-ebaluazio estrategiko arruntik behar.\nHirugarrena. Urdulizko Udalari jakinaraztea ebazpen honen edukia.\nBosgarrena. Ingurumen-ebaluazioari buruzko abenduaren 9ko 21/2013 Legearen 31.4 artikuluan ezarritakoaren arabera, ingurumen-ebaluazio estrategiko honek indarra galduko du eta berezko dituen efektuak sortzeari utziko dio, baldin eta, Euskal Herriko Agintaritzaren Aldizkarian argitaratu eta lau urteko epean, Urdulizko 33. Torrebarri eremuko plan partzialaren aldaketa puntuala onartzen ez bada. Kasu horretan, berriro hasi beharko da planaren ingurumen-ebaluazio estrategiko sinplifikatuaren prozedura.\nVitoria-Gasteiz, 2021eko otsailaren 10a.


Frantziak 17 erreaktore nuklear itxi nahi ditu 2025 urterako Sustatu.eus - Teknofiloen albistegia\nFrantziak 17 erreaktore nuklear itxi nahi ditu 2025 urterako\n2017-07-11 : 12:43\nDuela egun batzuk aipatu genuen nola Frantziako Gobernuak neurri ausartak iragarri dituen Parisko Akordioa betetzeko eta aldaketa klimatikoa gutxitzeko. Besteak beste, gasolina eta diesel ibilgailurik ez da salduko 2040 urterako, energia berriztagarrien aldeko hautua sendotu nahi da, eta energia nuklearraren pisua ahalik eta gehien txikitu. Atzo bertan jardun zuen Trantsizio Energetikorako Ministro Hulotek azken gai horren inguruan eta zenbait datu ere aurreratu zituen: datozen 8 urteotan, 2025 urterako, Frantzia osoan 17 erreaktore nuklear ixtea ari dira aztertzen. Kopurua oraindik ez da behin betikoa, baina Frantziak bide berri hori hartzea azpimarragarria da, gehienbat Frantziako Estatua delako energia nuklearraren 2. ekoizlea mundu mailan (Estatu Batuen ostean), eta azken belaunaldietan energia nuklearrak izan duen babeslerik handiena.\nNicolas Hulot Ministroak RTL katean hitz egin zuen atzo (behean elkarrizketaren bideoa, frantsesez) eta bertan aurreratu zituen energia nuklearra txikitzeko hartu nahi dituzten neurriak. Helburua garbia da: energia nuklearraren pisu erlatiboa jaistea 2025. urterako, egungo %78tik %50era. Horretarako, 17 erreaktore ixtea aurreikusten da, oraindik kopurua ez den arren behin betikoa. Horretarako, energia iturri berriak sendotu beharko dira eta kontsumo-ereduak ere aldatu beharko dituzte herritarrek, besteak beste.\nUne honetan Frantzian 19 zentral eta 58 erreaktore daude martxan. Estatu Batuen ostean, Frantzia da mundu mailan energia nuklear gehien ekoizten duen estatua (populazioa kontuan hartuta lehenengoa). Zentralak kudeatzen dituen EDF enpresa publikoa ere mundu mailako lehenengo produktorea da. Zentralak eta erreaktoreak ixteko orduan, bakoitzaren egoera, historia eta segurtasuna aztertuko omen dituzte.\nZentral nuklearrak gutxinaka ixteko asmoa ez da orain sortua. Gogoan izan behar da 2012an ere aurkeztu zuela antzeko plan bat Francois Hollande presidenteak, 20 urtean 20 erreaktore ixteko asmoarekin.\nOrain arte energia nuklearraren bultzatzaile eta eredu nagusia izan denak bide berri honi ekiteak sekulako paradigma-aldaketa ekarri dezake epe ertainera.\nArgazkia: Trilloko zentral nuklearra, Espainia (Rodrigo Gómez).


"Apirilaren 25a eta apirilaren 25a" (Davide Cerchi) - etakitto.eus\n“Apirilaren 25a eta apirilaren 25a” (Davide Cerchi)\nApirilaren 25a Italian jai nazionala da, 1945ean, egun horretan, bigarren mundu-gerra amaitu baitzen, eta tropa nazi faxistek, gerra gogor baten ondoren, aliatu aurreratuari edo Partigiane brigadei amore eman baitzieten. Egia esan, “Apirilak 25” hori 10 bat egunetan gertatu zen, apirilaren 21etik maiatzaren hasierara arte gutxi gorabehera, baina gero data bat ezartzeko orduan apirilaren 25a aukeratu zuten. Italiar askorentzat data hau Partigianitarrez (1943ko irailaren 8ko erregimen italiar faxistaren erorketaren ondoren Alemania naziaren okupazioari aurre egiteko jaiotako brigada hiritarrak), horien askatasun balioez, nazi faxisten sarraskien biktimez, euren sakrifizioaz eta Partigiana borrokari esker Italiako herriaren papera (bizitza?) duinagoa egin zuen gertaeraz gogoratzeko aukera bat da. Estatu bat, italiarra, gerra kolonialak egin zituena, Francoren alde gerra zibilean, Arrazei buruzko Legeak egin zituena eta Alemaniaren ondoan gerra bat borrokatu zuena hein handi batean.\nApirilaren 25ean italiar asko Apenineseko mendietara joaten dira, Partigianitarrek euren borroka erritu laiko moduko batean burutu zuten tokietan: Resistenzaren abestiak abesten dituzte, nazi faxistek egindako sarraskien lekuetan loreak eramaten dituzte; eta geratzen diren partisanak herriak omentzen ditu. Eibarren bizi nintzela, beste apirilaren 25 bat ezagutu nuen, 1937koa. Egun horretan, Francoren aliatu zen Italiako hegazkinek Eibar suntsitu zuten, errepublikanoen balioetan sinestearen errudun, eta inolako iskanbilarik gabe eraso zioten defentsarik gabeko populazio zibilari.\n1937ko apirilaren 25eko gertaerak 1945ekoak baino lotsa handiagoa eragiten dit: ezer ez diren arren, halako basakeriaren biktima zibilak omentzeko eta otoitz egiteko eskaini nahi ditut lerro hauek.\n« Fran Garagarzak Eibar FT lagako du denboraldi amaieran Egunean Behin lehiaketaren denboraldi berria hasi da gaur »


Erabilerraztasun-deklarazio hau honako honi aplikatzen zaio: www.industria.gob.es\nDeklarazio hau data honetan prestatu zen: 2018ko azaroaren 5ean.\nAdierazpenaren azken berrikuspena: 2018ko azaroaren 5ean.\nIndustria, Merkataritza eta Turismo Ministerioaren Informazio eta Komunikazio Teknologien Zuzendariordetza Nagusiak jaso eta tratatuko ditu komunikazioak.\nJakinarazpena elektronikoki egin dezakezu ziurtagiriarekin, edo irisgarritasun-kexa edo -eskaeren inprimakia bete, inprimatu eta Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan zehaztutako tokietako edozeinetan aurkeztu.\nZerbitzuen ikuskaritza orokorraren eta Zuzendariordetza Nagusia, herritarrekiko harremana jaso eta tratatuko ditu komunikazioak.\nWeb guneen herri-administrazioek bete beharra irisgarritasun-irizpideak arauan adierazitako UNE-EN 301549:2020. Araudi hau finkatu dena bete behar ditu eskura izan nahi baduzu, Web ataria ezaugarriak kontuan hartuta edko salbuespenak 1112/2018 denboralditik aurrera.\nWebgunearen azken berrikuspena: 2020/08/31.


Fernando Agirre Aramaio historiazale ondarrutarrak frogatu du munduari bira lehen aldiz eman zion ontzia ondarrutar batena zela. Txomin L. Aramaio.\nCristobal Colonen Santa Maria, Pinta eta Niña, Vasco da Gamarena, Francis Drakena eta Elkanoren Victoria dira, besteak beste, historiako itsasontzirik ezagunenetakoak. Ameriketara heldu zen aurrenekoa, munduari lehen aldiz bira eman ziona... Balentria handiak egin zituzten den-denek. Horrelakoak egin ahal izateko, ez ziren edonolakoak. Hori dela-eta, hamaikatxo testu, liburu eta artikulu idatzi dira horien guztien gainean. Dena idatzita eta aztertuta zegoelakoan, bat-batean Fernando Agirre Aramaiok harrituta utzi gintuen Hondarroa 2014 urtekarian argitaratutako aurkikuntzarekin. Izan ere, Joan Sebastian Elkanok 1522an munduari bira emateko erabili zuen itsasontzia, jatorriz, ondarrutar batena izan zen: Domingo Apalluarena.\nFernando Agirrek urteak daramatza artxiboak arakatu eta arakatu. Ondarroako Historia Zaleak taldeko kidea da, eta 2001etik +++Hondarroa urtekarian argitaratzen du bere lana. Betidanik idatzi izan du; argitaratu, ordea, urtekarian baino ez. Ikasle garaiarekin lotzen du artxiboak arakatzeko zaletasuna, eta ordutik ez da gelditu. “Bere garaian, fraidea izan nintzen, agustindar errekoletoa, hain zuzen ere. Filosofia eta teologia ikasi nituen, eta latina ondo dakit. Baita greko klasiko apurra ere. Garai hartan zaletu nintzen artxiboekin, eta, harrezkero, aisialdiko tarte handi bat horretan ematen dut. Ihesbide modukoa da niretzat” azaldu du Agirrek.\nOndarrutarra bera, herriarekin lotutako gauzak aurkitzen ahalegintzen da. Halaxe egin du Victoria itsasontziaren jatorriaren aurkikuntza. "Lagun batek esan zidan Sevillako fitxategi protokoloetan gordetako dokumentu batzuen arabera, Victoria itsasontzia Ondarroako armadore batena izan zitekeela". Ondorioz, kasua ikertzen hasi zen duela hil batzuk. Hainbat agiri eta liburu orraztu behar izan ditu; halere, azpimarratu du horietan guztietan lagungarriena Juan Gilek idatzitako El exilio portugués en Sevilla. De los Braganzas a Magallanes liburua izan dela. "Lan horrek argibide garrantzitsu bat eman zidan, izan ere, esaten zuen Elkanok munduari bira emateko baliaturiko itsasontzia aurretik Santa Maria deitzen zela, eta jabea ondarrutarra zela". Gogoan izan Ondarroako Ama Birjinaren izena Andra Maria dela.\nIkerkuntzarako, Sevillako fitxategi protokoloko arduradunekin jarri zen harremanetan, garai hartako agiria aurkitzen lagun ziezaioten. "Kopia bidali zidaten, eta lortu nuen bertan idatzita zegoenaren zati bat ulertzea. Garai hartako idazkeran egon arren, berba garrantzitsuenak identifikatu nituen. Hondarroa, Pedro de Arizmendi eta Domingo de Apallua modukoak ondo bereizten ziren. Hala ere, testua interpretatzeko, laguntza behar izan nuen".\nSevillatik bidalitako agiri osoa itzuliko zion norbaiten bila hasi zen. Azkenean, aditu bik lagundu zioten. Itzulpenak jaso ostean, artean sekula esan eta aipatu gabeko hainbat datu eta baieztapen berri jakin zituen. "Dokumentuak dio, besteak beste, Pedro Arizmendi, Domingo Apallua aitaren izenean, Santa Maria izeneko itsasontzia koroari saltzera derrigortu zutela, familiaren gogoaren kontra. Agiriaren arabera, gainera, itsasontzia erosi zuten momentuan Sevillako portuan zegoen, zamarekin Londres aldera irteteko prest. Gero, gauzak ekarri behar zituzten handik bueltan".\nAgirian bada beste datu bat: itsasontziak berez balio zuena baino diru gutxiago jaso zuela Santa Mariaren truke Apallua familiak. Koroak 800 urrezko dukat eman zizkien. “800 urrezko dukat dirutza zen garai haietan, baina ontziak gehiago balio zuen”.\nKarlos I.a Espainiako erregeak bidaia egiteko bost itsasontzi behar zituen, eta horietako bat Apalluatarrak desjabetuz lortu zuen. "Artxiboetan ez da desjabetza berba erabiltzen, baina gaur egungo desjabetzaren antzekoa izan zen. Itsasontzi eder eta sendoa behar zuen koroak, eta Santa Maria Sevillako portuan ikusi zutenean...” zehaztu du Agirrek. Beste ikerketa batzuei esker jakin duenez, Santa Maria gisa eraikia izan zen ontziari Fernando de Magallanesek berak aldatu zion izena. Errege espedizioa egiteko, Victoria izena hartu zuen, izen bereko Ama Birjinaren omenez.\nVictoria, Trinidad, San Antonio, Concepción eta Santiago itsasontziak 1519ko abuztuaren 10ean irten ziren Sanlucar de Barramedatik (Cadiz, Espainia). Handik hiru urtera bueltatu zen espedizioa. Victoria besterik ez zen itzuli, gainerako lau ontziak itzuleran hondoratu edo galdu zirelako. 1522ko irailaren 6an porturatu zen, hamazortzi laguneko eskifaiaz (239 atera ziren). Hemezortzi horietatik lau euskal herritarrak ziren: Elkano kapitaina Getariakoa, Juan Akurio kontramaisua bermeotarra, Juan Arrate txoa bilbotarra eta Juan Zubilete morroi barakaldarra. Munduari bira eman ostean, Victoria luzaroan egon zen Sevillako kaian. "Inork ez zuen erosi nahi eta, azkenean, oso merke saldu zuten: 285 dukat inguru ordaindu zuen erosleak. Desagertu zen arte, Sevilla eta Amerika arteko zama bidaiak egin zituen".\nBaieztatzeko dokumentuen faltan, gainera, historiazaleak susmoa du Ondarroan egin zela itsasontzia. Kontuan eduki behar da espedizioa bost ontzik hasi zutela eta Victoriak bakarrik amaitu zuela; gai izan zen ordura arte inork egin ez zuena egiteko. Ezinbestean, ontzi sendoa behar zuen izan. "Garai hartan, ontziola garrantzitsuak zeuden Artibai itsasadarreko alde bietan. Hainbat ikerketaren arabera, oso itsasontzi sendoak egiten ziren gure ontzioletan; Ternuara bakailaotara joaten ziren ontziak, esate baterako". Dena den, datua baieztatzeke dauka oraindik.\nTeoria batzuek, baina, badiote Elkanok espresuki eskatuta Zarautzen (Gipuzkoa) egin zela Victoria itsasontzia. Horrela azaltzen du, behinik behin, Elkanoren biografia idatzi zuen Jose Artetxek. Hala eta guztiz ere, historiazale ondarrutarra ez dago batere ados datu horrekin. "Victoria ontzia 1515ean Zarautzen egin bazuten, ez du zentzurik gero egindako izen aldaketak. Dokumentuetan, argi eta garbi ipintzen du deitura aldatu ziotela. Gainera, itsasontzia Elkanok eskatuta egin bazuten, zelan zen hiru urte geroago ondarrutar bat haren jabea? Horrez gain, 1515ean Elkano erdi pirata zebilen beste itsaso batzuetan bueltaka. Azkenik, jakin badakigu Elkanok espedizioaren zatirik handiena Concepción ontzian egin zuela. Victoriaren jabea bazen, normalena izango zen bidaia bere ontzian egitea, ezta?".\nItsasontziaren jabeari buruz ere hainbat datu bildu ditu Agirrek. "Duela bost mendeko erroldetan, hainbat biztanle agertzen dira Ondarroan abizen horrekin". 1511ko errolda batek dio herrian bertan bizi izan zela: "Kale Handikoa zen, eta negozio ugari eduki zituen".\n1992an, Victoria itsasontziaren erreplika egin zuten Sevillako Exporako. Egun, itsasontzia munduan zehar dabil, eta urriko lehen astean Ondarroako portuan egingo du pare bat eguneko geldialdia.\nZein aurkikuntzarekin harrituko gaitu Agirrek hurrengo Hondarroa urtekarian? Zain geratuko gara.


Nerbioi-Ibaizabalen estuariora kutsadura heltzen da oraindik - Info+ - UPV/EHU\nInprimatu Nerbioi-Ibaizabalen estuariora kutsadura heltzen da oraindik\nNerbioi-Ibaizabalen estuariora kutsadura heltzen da oraindik\nLehenengo argitaratze data: 2019/03/12\nLeire Kortazar, UPV/EHUko Kimika Analitikoa Saileko ikertzailea. Argazkia: UPV/EHU.\nUPV/EHUko Kimika Analitikoa Saila Urdaibaiko, Plentziako eta Nerbioi-Ibaizabalen estuarioetako azidotzea aztertzeko neurketak egiten ari da, sailean garatutako metodo analitikoak baliatuz. Oso azterketa gutxi egin dira mundu mailan orain arte estuarioetako azidotzearen inguruan, ez baitzegoen horrelako ingurune aldakorretan neurketak egiteko oinarririk.\nGizakiek atmosferara isurtzen duten CO2-aren ondorioz gertatzen da ozeanoen azidotzea: CO2-a itsasoko uretan disolbatzen da, eta, orekan dauden hainbat substantziaren arteko erreakzioz, uretako pH-a txikitzen da (alegia, ura azidotu egiten da), karbonatoen kontzentrazioa txikitzen da eta horrek kalte handia eragin lezake animalia oskoldunetan, oskolak osatzen dituzten mineralak disolbatu egin baitaitezke uretan. Bestalde, pH-a txikitzeak ere eragina izan dezake itsasoan dauden metalen eta, bereziki, metal astunen disolbagarritasunean, xurgapenean eta toxikotasunean.\nItsasoetan, uraren gazitasuna ez da asko aldatzen, eta ikerketa asko egin ahal izan dira itsaso eta ozeanoetako azidotzeari buruz. Estuarioetan, ordea, baldintzak oso aldakorrak dira —uraren tenperatura, gazitasuna…—, eragin handia baitute mareek, uraldiek eta abarrek. Horrek eragiten du informaziorik, bibliografiarik eta ekuaziorik ez izatea estuarioetako azidotzeari dagokionez.\nHori guztia ikertzen ari da, hain zuzen ere, Leire Kortazar UPV/EHUko Kimika Analitikoa Saileko ikertzailea, Bizkaiko hiru estuariotan: Urdaibaiko, Plentziako eta Nerbioi-Ibaizabalen estuarioetan. “Oso kutsadura-maila desberdinak dituztelako hautatu ditugu; izan ere, Urdaibai Biosferaren Erreserba da, eta Nerbioi-Ibaizabal historikoki kutsatuta egon da industrializazioaren ondorioz”, esan du ikertzaileak. Hiru urtez, laginketak egin dituzte hiru hilean behin, urtaro-aldaketen eraginak egiaztatzeko.\nDatu gehiago behar dira\nOso gazitasun aldakorrak dituzten estuario-uren laginen azidotze-maila zehazki determinatzeko datuak nola tratatu behar diren aztertu dute ikerketan. Bestalde, estuario-uretako pH-a kalkulatzeko ekuazio matematiko bat garatu dute, eta urtaroaren arabera zenbait parametro nola aldatzen diren aztertu dute, besteak beste, azidotzearekin lotutako parametroak, nutriente-kantitateak eta uretan disolbatutako oxigenoa.\nOrain arte egindako neurketa eta kalkuluen arabera, Kortazarrek ondorioztatzen duenez, “Urdaibaiko eta Plentziako estuarioetan lortutako balioak arrazoizkoak eta normalak dira, baina Nerbioi-Ibaizabalgo balioek diote ez dagoela erabat osatua kutsadura historikotik. Gainera, badirudi Galindo ibaitik kutsadura-motaren bat sartzen ari dela etengabe”, baina ez dute jatorria zehaztea lortu.\nLaborategian, eskala txikian, probatu dute pH-a jaistean sedimentuetan dauden metalak disolbatu egiten direla uretan, eta horrek bidea eman lezake uretan dauden metalak bizidunetara iristeko eta kate trofikoan sartzeko. Hain zuzen ere, hori da ikerketaren hurrengo urratsa: batetik, estuarioetako datuak biltzen jarraitzea, estuarioetako azidotzearen mekanismoak zeintzuk diren ulertzeko, ikerketa honetan ezarri dituzten oinarriak erabiliz, eta, bestetik, azidotzeak estuarioetako moluskuetan zer eragin duen ikustea. Izan ere, “hiru urtean ezinezkoa da pH-aren jaitsiera zein den ikustea. Estuarioetako azidotzearen efektuaren inguruan asko dago egiteko oraindik; dena dela, ikerketa honetan aurrerapauso handia egin dugu”, azaldu du ikertzaileak.\nLeire Kortazar Oliver (Bilbo, 1988) Kimikan lizentziaduna da, eta Ingurumenaren Kutsadura eta Toxikologia unibertsitate-masterra du. Zientzia eta Teknologia Fakultateko Kimika Analitikoa Sailean dabil ikertzaile gisa. Development and Implementation of New Analytical Methodologies for the Study of Acidification in Estuaries izeneko tesia egin du Luis Angel Fernández Cuadrado UPV/EHUko katedradunaren eta Eithne Tynan Pascual Nature Climate Change aldizkariaren editorearen zuzendaritzapean.\nLeire Kortazar, Demetrio Milea, Olivia Gómez-Laserna, Luis Angel Fernández Accurate Determination of Total Alkalinity in Estuarine Waters for Acidification Studies TrAC Trends in Analytical Chemistry (2019) DOI: 10.1016/j.trac.2019.01.010\nTxirlak eta berberetxoak, ingurumen-egoeraren zentinela


Debako 12 emakume ari dira 'Zure jabetzerako bidea' ahalduntze programan parte hartzen\nBazterkeria egoeran edo arriskuan dauden emakumeei zuzendutako ahalduntze programa da 'Zure jabetzarako bidea. 'Bizitza osoan zehar egiten den ikaskuntzari lotutako jarduerak egiteko laguntzak (2020)' deialdiaren barruan sartzen den programa da.\nSkate-erako U-a kendu da Osiotik\nJoan den astelehenean, hilaren 15ean kendu zen U-a Osiotik. Debako skate taldearekin bilera egingo dute udaleko ordezkariek dauden aukerak elkarrekin aztertu eta kokaleku berri egokia topatzeko.\nNazioarteko Garapenerako diru-laguntzen deialdia onartu da\nOinarri hauen helburua da diru laguntzak emateko modua zehaztea, entitate juridikoen bitartez garapenerako kooperazio proiektuak burutzeko; GGKEen bitartez, kongregazio erlijiosoen bitartez, edota fundazio eta antzekoen bitartez. Deialdia GAOn argitaratuta 30 egun egongo dira proiektuak eta eskaerak aurkezteko.\nMugiment kirol txartelera atxiki da Deba\nHemendik aurrera debarrek Mugiment kirol txartela erabili ahal izango dute. Doakoa den kirol txartel bateratu honekin, udalerri bakoitzeko abonatuak beste udalen kirol instalazioak erabiltzeko aukera izango du, gastu gehigarririk gabe, udal bakoitzak ezarritako erabilgarritasunaren arabera.\nHondartzako pasealekuaren ondoan izozkiak saltzeko hiru postu kontratatu eta ustiatzeko deialdia argitaratu da\nAste Santutik (ahal bada) irailaren 30era arte hondartzako pasealekuaren ondoan izozkiak saltzeko hiru postu jartzeko esleipena egingo da. Martxoaren 25eko 15:00ak arteko epea dago eskaera aurkezteko.\nKultur jarduerak antolatzen dituzten herriko elkarteei diru-laguntzak esleitzeko oinarrien hasierako onarpena\nDebako udalerrian, baina Itziarko Tokiko Entitate Txikiaren lur eremutik kanpo, eragina izango duten kultur programak edo jarduerak antolatzen dituzten irabazi asmorik gabeko herriko elkarteei eta pertsona fisikoei diru laguntzak esleitzeko oinarriak onartu ditu Debako udalbatzak martxoaren 4an egindako ez-ohiko osoko bilkuran. Une honetan iradokizunak eta erreklamazioak egiteko ikusgai dago proposamena webgunean eta udaletxeko iragarki oholean.\nHilerri berriaren erregelamendua ikusgai dago alegazioak egiteko\nArtzabaleko hilerri berriaren erregelamendua onartu du Debako udalbatzak martxoaren 4n egindako ez-ohiko osoko bilkuran.\nUrte osoan erabili ahal izango dira hondartzako kabinak hasi berri diren lanak amaitu ondoren\nJoan den astean hasi zituzten hondartzako kabinak berritzeko lanak udaleko brigadako langileek, ur instalazio zaharrak ezeztatzen (eta igeltseritza lan txiki batzuk egiten) eta astelehenean, hilaren 22an, hasi da Tarte enpresa ur instalazio berritze lanekin. Lanen iraupena hilabetekoa izango dela aurreikusten da. 18.500 euroko (BEZ gabe) aurrekontua du aipatu lanak.\nLekuz aldatuko da Skate-a egiteko U-a\nDatozen asteetan Osion dagoen Skate-a egiteko U-a kendu egingo da. Denbora luzez kexatu dira bertako bizilagunak skate-arekin ibiltzean sortzen den zaratagatik. Kokaleku berria bilatuko zaio.\nTrakzio Mekanikozko Ibilgailuen Zerga\n2021eko martxoaren 1etik apirilaren 12ra arteko epealdian, biak barne, Trakzio Mekanikozko Ibilgailuen Zergari dagozkion erreziboen borondatezko ordainaldia izango dela jakinarazten da.\nHerritarrekin batera hainbat proiektu landuko ditu Debako Udalak 2021ean\nGilen Garcia Boyra Debako alkateak eta Itziar Irizar Beristain alkate ordeak, 2021 urtean Gobernu Planeko zein neurri landuko dituzten azaldu dute bideo honetan. Herritarrekin batera egingo diren lanak nabarmendu dituzte. Alamedarako proiektua, aparkalekuen berrantolaketa, etxebizitzaren gaia... 2020an osasun pandemiaren ondorioz murriztutako kultura eskaintza berreskuratzeko asmoa ere badu Udal Gobernuak.\nErrementari-Mogeleko lanak amaitu dira\nMogel-Errementari bideko lanak amaitu dira. Mogeleko urbanizazioa egin zenean, bertatik Errementari kalera doan bidean ez zen lanik egin. Ondorioz, lurzorua konpondu beharra zegoen eta bidea argiztatu.\nAstelehenean itzuliko da liburutegia ohiko funtzionamendura\nAstelehenetik aurrera, hilak 22, ohiko funtzionatzeko modua berreskuratuko da Ostolaza Udal Liburutegian.\n'Adierazpen askatasuna eta gorrotoaren diskurtsoa' hitzaldia egingo da Kultur Elkartean\nOtsailaren 24an 'Adierazpen askatasuna eta gorrotoaren diskurtsoa' izeneko hitzaldi-solasaldia egingo da Kultur Elkartean 18:00etan. info@deba.eus helbidean eman behar da izena. Jendeak dituen aurreiritzi eta zurrumurru okerrak gainditzea du helburu ekimenak eta gai desberdinen inguruko hitzaldi eta ekimenak egiten dira urtero.\nUdan hasiko dituzte Deba eta Ondarbeltz batzen dituen oinezkoen pasabidea\nOndarbeltz eta Deba batzen duen oinezkoen pasabidea egitea beharrezko zerbait zen. Mutrikutik Ondarbeltzeraino dagoen bidea Debarekin batzeko eta batez ere Urazamendik Auzoa gurutzatzeko dagoen segurtasun faltagatik. Gaur, Aintzane Oiarbide diputatuak, Gilen Garcia Debako alkatearekin eta Mutrikuko Udaleko Ruben Andonegi zinegotziarekin batera uztailean hasi eta urrian amaitzea aurreikusten den proiektua aurkeztu du. Modu honetan herritarrek egindako eskaerari erantzungo zaio.\nBegiradak 2021en izen-ematea zabalik dago jada\nAzken urte hauetan egin den modura, aurtengoan ere, ondo bidean, uztailean Begiradak emanaldia izango dugu ITURRI ONDOAN egitasmoaren barruan. Izen-ematea otsailaren 26ra arte egongo da zabalik.


Kameratoiaren seigarren edizioa datorren larunbatean hasiko da Ermuan - Topagunea | Euskaltzaleen Topagunea\n> Berriak > Gazteak > Kameratoiaren seigarren edizioa datorren larunbatean hasiko da Ermuan\nKameratoiaren seigarren edizioa datorren larunbatean hasiko da Ermuan\nnork Euskaltzaleen Topagunea • 2010/10/25 • 0 iruzkin\nKAMERATOIA, Euskal Herriko Ikus-entzunezko Rallyaren seigarren edizioa datorren larunbatean hasiko da. Lehiakideek goizeko 10:30etan dute lehiaketari hasiera ofiziala emango dion hitzordua, Ermuko Lobiano Kultur Etxean.\nHan, sortu behar duten ikus-entzunezkoaren gaia eta irudietan atera behar dituzten Ermuko lokalizazioen zerrenda jasoko dituzte KAMERATOIAN parte hartzeko izena eman duten 28 taldeek. Behin azalpen guztiak jasota, beste lau egun izango dituzte gidoiak idatzi, irudiak grabatu, edizioa egin eta lanak bukatuta aurkezteko. Lan horiek bost eta hamar minutu bitartekoak izan behar dute, eta azaroaren 3an entregatu behar dituzte beranduenez.\nOndoren, Joseba Zuberogoitia Lekeitioko Zine eta Bideo Bileraren antolatzaileak, Koldo Almandoz zinema zuzendariak eta Vanessa Fernandez EHUko irakasleak osatzen duten epaimahaiak izango ditu lanak. Izan ere, 28 lanak ikusi eta sariak nork eskuratuko dituen erabaki beharko dute. Aurreko edizioetan bezala, oraingoan ere hiru sari banatuko ditu Kameratoiak, 1.500, 1.200 eta 900 eurokoak.\nEpaimahaiak ere azkar egin beharko du lan: bi egun baino ez ditu erabakia hartzeko, sariak banatzeko ekitaldia azaroaren 6an izango baita, Lobianoko proiekzio aretoan. Iluntzeko zortzietan harrera egingo zaie parte hartzaile guztiei, eta jarraian izango da ekitaldia, Alain XXX artista ermuarrak zuzenduko duena.\n← Arantxa, Bergarako berbalaguna\nGEA, Gasteizko Euskararen Agenda →


Harria, metala, Egurre! Horrela aurkezten da Iruñeko Arte eta Diseinuko Goi Eskolak antolatutako erakusketa - Harria, metala, Egurre! Horrela aurkezten da Iruñeko Arte eta Diseinuko Goi Eskolak antolatutako erakusketa - Dpto - Educación\nHarria, metala, Egurre! Horrela aurkezten da Iruñeko Arte eta Diseinuko Goi Eskolak antolatutako erakusketa\nHarria, metala, Egurre! Horrela aurkezten da Iruñeko Arte eta Diseinuko Goi Eskolak antolatutako erakusketa - Harria, metala, Egurre! Horrela aurkezten da Iruñeko Arte eta Diseinuko Goi Eskolak antolatutako erakusketa - Dpto\nangle-left Harria, metala, Egurre! Horrela aurkezten da Iruñeko Arte eta Diseinuko Goi Eskolak antolatutako erakusketa\nErakusketa martxoaren 1etik 26ra bitartean bisitatu ahalko da Iruñeko Gazteriaren Etxean\nKartela Produktu Grafiko Inprimatuaren Morroia erdi mailako zikloko 2. mailako ikasleek diseinatu dute\nIruñeko Arte eta Diseinuko Goi Eskolak " Harria , metala, Egurre! " erakusketa aurkeztu du. martxoaren 1etik 26ra, Gazteriaren Etxean.\nTeknika Eskultorikoen eta Ebanisteria Artistikoaren Goi Mailako Zikloetan ikasleek egindako azken lan onenetako batzuk erakutsiko dira erakusketa honetan. Artisau-altzariak, aldaba forjatuak, zurezko tailak, harrizko eskulturak, metalezko piezak, hustuketak... ikusiko ditugu.\nAzaldutako lanen artean, bat nabarmendu behar da: Kosk aparadorea, David Gracia Altamirak diseinatu eta eraikitako altzaria, Bertizko Zedro bertatik zedroa duen egurrarekin, Eskultura eta Ebanisteria zikloetan egin ohi diren lankidetza-proiektuetako baterako balio izan zuena. Lankidetza horiei esker, Nafarroan instalatutako lan horien guztien errepasoa egiten du erakusketak.\nHona hemen bisiten ordutegia:\n· Astelehenetik ostiralera: 18:00etatik 20:30era\n· Larunbatetan: 12:00etatik 14:00etara\nOrdutegi horretatik kanpo ere bisita daiteke Gazteriaren Etxeko arduradunen bidez.\nInformazio gehiago nahi baduzu edo erakusketa arduradunekin batera bisitatu nahi baduzu, jar zaitez zuzenean harremanetan hauekin:\n· Eskultura saila, Iñaki Otsoa Etxeberria: iochoaec@educación.navarra.es\n· Ebanisteriako arduraduna: Txema Goldaratz Gartzia: 625 924 993\n· Eskulturaren arduraduna: Zuriñe Urbeltz Yaben: 636 480 075


Euskal Autonomia Erkidegoak eta Flandriak lankidetza indartzea eta euren harremanetan sakontzea erabaki dute - Basque Country | Euskadi.eus\nIñigo Urkullu lehendakaria eta Flandriako ministro eta presidente Jan Jambon gaur goizean bildu dira modu telematikoan\nCOVID-19aren aurka bi lurraldeetan hartutako neurriak aztertu dituzte\nEBaren barruan “subjektu aktibo” gisa Euskal Autonomia Erkidegoak eta Flandriak duten ahalmena aitortzeko eskatu dute bi presidenteek\nIñigo Urkullu lehendakariak eta Flandriako ministro eta presidente Jan Jambonek bilera egin dute gaur goizean. Bilera horretan, Euskal Autonomia Erkidegoak eta Flandriak dituzten lankidetzako esparruak aztertu dituzte. Esparru horiek zabaldu egin ziren bi gobernuek 2015ean sinatu zuten Lankidetza Akordioaren ondoren. Izan ere, Euskadi Basque Country nazioartekotze-planean, Flandria zerbaitegatik da eskualde estrategikoa.\nHasieran modu presentzialean egitea aurreikusita zegoen bilera, azkenean, modu telematikoan egin da pandemiaren ondorioz. Bertan, Kanpo Harremanetarako Idazkari Nagusi Marian Elorzak ere hartu du parte.\nBilerak balio izan du COVID-19ak eragindako egoera eta bi lurraldeek pandemiari aurre egiteko hartu dituzten neurriak aztertzeko. Alde horretatik, bi presidenteek zorroztasunez eta erantzunkidetasunez jarduteko beharra azpimarratu dute, krisi sanitarioa, ekonomikoa, soziala eta “herritarrentzako emozionala ere badena” gainditu ahal izateko.\nHalaber, Euskal Autonomia Erkidegoak eta Flandriak lankidetza estua duten esparru estrategikoak aztertu dituzte, adibidez, kultura- eta sormen-industriak, bioteknologia, adimen artifiziala, klima-aldaketa edo turismoa, besteak beste.\nAmaitzeko, Iñigo Urkulluk eta Jan Jambonek Euskal Autonomia Erkidegoaren eta Flandriaren ahalmena aitortzeko eskatu dute —eskuduntza propioak eta legegintza-ahalmena dituzte— “Europar Batasunaren barruan errealitate politikoaren eskubide osoko subjektu aktibo izateko”.\n“Maila anitzeko benetako gobernantza batean oinarritutako eta bere aniztasunean bat egiten duen gure parte-hartze aktiboa sustatzeko Europa ireki bat” defendatzen dugu.


Errautsetatik berpizteko etena - Gipuzkoako Hitza\nErrautsetatik berpizteko etena\nPasaia San Pedro Albaolarekin lotzen du Ondartxo pasealekuak, eta hura mozteak bideak itxi dizkio faktoriari. Pandemiak eta neguak ere eragin dutenez, behin-behinean itxi dute Albaola.\n2021, otsailak 05 Albisteak, gipuzkoa, Kultura 91\n2019. urte amaieran, Pasai San Pedroko Ondartxo pasealekua itxi egin zuen Pasaiako Udalak, hainbat luizik agerian utzi zutelako bidea ez zela segurua oinezkoentzat; beraz, berriz ireki ahal izateko hainbat obra egin beharko zituztela ondorioztatu zuten. Lanak ez dituzte hasi, oraindik, eta ordutik, ezin erabil daiteke bisitariak Albaola Itsas Kultur Faktoriarekin lotzen dituen lurgain bakarra. Hala, museoko presidente Xabier Agotek joan den urte amaieran aitortu zuen mozketa hura gogor ari zela zigortzen faktoria: “Bisitei dagokienez, itxiera birusa bera baino kaltegarriagoa izaten ari da”. Negua batu zitzaien gero pandemiari eta bidearen itxierari, eta “egoera larriak” museoa behin-behinean ixtea eragin zuen joan den astean.\nAlbaolako komunikazio arduradun Enara Novillok adierazi du etenaldiak kanpoko ateak besterik ez dituela itxiko, barruan lanean jarraituko baitute Aprendiztegi eskolako ikasleek nahiz lantaldeko arotzek. San Juan baleontziaren berreraikuntza prozesua, beraz, ez dute etengo.\n“Konpromisoa” aipatu du Novillok erabaki horren bulkada gisa, ez soilik egitasmoarekiko, baizik eta horren sostengu diren lagunekiko ere bai: “Familia bat osatu dugu”. Erretiroa hartutakoak, langabezian daudenak, bizilagunak, familiak… Boluntarioki laguntzen duten horiek, babesle ez ezik, bidelagun ere bilakatu dira.\nAldi baterako, baina, Albaolak ez du inor hartuko, eta horrek “galera ukaezinak” ekarriko dizkio faktoriari, bisitariekin lortzen baitute diru sarreren zati handi bat. “2020a ez da batere ona izan”, esan du komunikazio arduradunak. “Uda hobea izan zen; neguan, behera egin zuen, baina azkeneko asteburuan zazpi bisitari etorri ziren”. Ohiko larunbat batean 250 lagun inguru joan ohi dira Pasaiako ontziolara.\n“Garai latzak” dira datozenak, eta albaolatarrek badakite hori. Zurezko museora bueltatzeko irrikan daudela argi utzi diete arduradunei, sare sozialetan mezu hunkigarriak helarazita. Hainbestekoa izan da azkeneko egunotan jaso duten babesa, ezen dohaintzak ere egin dizkioten itsas faktoriari, itxita edukiko duten aldi horretan barne jardunean aritu ahal izateko.\n“Albaolak, hasieratik, asko landu du autofinantzaketa, eta orain, pandemia egoeran, hori bihurtu da gure arazo nagusia”, dio Novillok. Izan ere, babesle pribatuengatik ez balitz, eskolak ezingo luke martxan jarraitu, eta abian dauden proiektu asko bertan behera geldituko lirateke.\nPasealeku bat, bide asko\nBide bat itxita egoteak beste hainbat itxiarazi dizkio itsas faktoriari. Izan ere, ezin zirenez museora oinez joan, uretako motor zerbitzua finantzatu behar izan zuten. “Ez zen batere errentagarria”, onartu du Novillok.\nUdalerri batetik bestera mugitzea baimenduta zegoenean, Agotek esandakoa guztiz bete zela uste du komunikazio arduradunak ere, beste herrietako bisitarientzat oztopo handia baitzen bide hura. Denbora gutxian, beste hainbat bide ere itxi dizkiote Albaolari, gehienbat osasun egoeragatik Pasaiako udalerria eremu gorrian sartu izanak ekarri dituen murrizketen ondorioz.\nEgoeraren aurrean, museoa mantendu ahal izateko erabaki bat hartu behar izan zuten, ezinbestean: “Behin-behineko itxiera hau da Albaolak oraindik ere etorkizuna izateko aukera bakarra”. Etenaldia estrategia bat dela azaldu du Novillok, ateak itxita izanda ere lana ez eteteko aukera bat.\nModu horretan, bisiten antolaketak dakarren diru kopuru bat aurreztu ahal izango dute —gidarien soldatak, adibidez—, eta nazioarteko eskolek ohiko jarduna mantendu ahal izango dute. Hori guztia, noski, kanpoko finantzaketari esker lortuko dute, museoak ez baitu sarrerarik salduko eta denda itxita egongo baita.\nKomunikazio arduradunaren arabera, funtsean, errentagarritasunetik harago doan zerbaiti esker mantendu da Albaola bizirik: “Hemen altxor bat dugula uste dugu, eta eutsi egin behar diogu; hala esaten digute elkartasun mezuek ere”. Faktoriaren erabateko itxierak, galera ekonomikoez gain, desagertzear zegoen ogibide baten transmisioa arriskuan jarriko lukeela uste dute: “Inguruko itsas ondarea eta historia gizarteratzen ditugu, eta horretan jarraitu behar dugu”.\n+ Iaz, %73 egin zuten behera bisitek Albaolan


CANNES 75: Emakumeen aurkako indarkeria thriller baten itxuraz eta zuzendariaren memoria historiko-pertsonala lehian seigarren egunean | Zinema | Pantaila handian\nYou are here: Home ∼ 2022 ∼ May ∼ 23 ∼ CANNES 75: Emakumeen aurkako indarkeria thriller baten itxuraz eta zuzendariaren memoria historiko-pertsonala lehian seigarren egunean\nDuela lau urte BORDER filma arrats bitxiarekin Un Certain Regard saria jasotako Ali Abbasi irandarrak maila igo eta Lehiaketa Nagusian sartu dute aurten. Emakumeen aurkako jazarpen erakusteko thriller sendoa osatu du. Gehienbat aktore moduan Cannesera etorritako Valeria Bruni Tedeschik antzezle belaunaldi oso baten erakusteko metodoari egin dio omenaldia, aldi berean, 80eneko urte istilutsuei begiratu jarriz film irregular batean. Eta Kritikoen Astean lehiatu eta gainera lehen filmeak saritzeko Urrezko Kamararen bila artu daiteken aita-alaba gerturatzeko istorio indartsua sinatu du Charlotte Wellsek.\nIranen jaio baina zine munduan Europan hasi den Ali Abbas zuzendariak 2001an Irango hiri santu batean izandako feminizioak hartu ditu HOLY SPIDER filmaren gaitzat. Ezizen hori zuen gizon batek hamasei prostituta hil zituen, erlijioak itsututa. Hain justu, Abbas Europara zetorrela ikastera. Hamabost urtez aritu da gaiaren inguruan lanean eta azkenean, Iranen ezin filmatu eta Jordanian irudikatu dute hiri santu hori.\nZar Amir Ebrahimik hezurmamitzen du hiltzailearen atzean dabilen kazetaria\nArmadako beteranoa, hiru semealaben aita, Saaed (Mehdi Bajestani) prostitutak kalean hartu eta hiltzen ditu. Hiri sakratua garbitu nahi du. Prentsari horrela esaten dionez. Polizia ez dirudi oso interesatua dagoela kasuan. Teheranetik emakume kazetari bat, Rahimi, (Zar Amir Ebrahimi) datorren arte. Bere bizitza arriskutan jartzeraino, Rahimik Saaed harrapatzen lagunduko du, epaiketan lekuko beharrezkoa izanik.\nThriller itxura batekin, emakumeek Iranen jasaten duten jazarpena azalaretzen du. Ez bakarrik hiltzaile horren eskutik. Rahimik kazetari lankideen eta polizien jazarpena ere sufritzen du. Kuriosoa nola kazetari hori hezurmamitzen duen aktoreak berak jazarpen matxista izan zuen, maitale ohi batek sextape kasuan sartu zuenean. Filma sendoa da. Frantzian uztailaren 16an estreinatuko da zine aretoetan.\nNORK GUSTUKO: True crime istorioak eta film errebindiktiboak laket dituztenek\nPatrice Chéreauk eta Pierre Romansek 80eneko hamarkadaren bukaeran sortu zuten antzerki-eskola omendu nahi da\nIdeia onak ditu igandean lehian izan den bigarrenak, LES AMENDIERS filmak baina Valeria Bruni Tedeschi zuzendariak ez ditu burutzen, kaotikoa izaki. Bera eta Frantziako antzerki eta zine aktore belaunaldi bat irakatsi zuen eskola omendu nahi izan du aktore eta zuzendari franko-italiarrak. Patrice Chéreau (hemen Louis Garrelek gorpuztuta) eta Pierre Romans (Micha Lescot)ek sortutako ereduak gutxi iraun bazuen, itzal handia izan du.\nNadia Tereszkiewicz eta Sofiane Bennacer dira bikote protagonista\nTitulun familiako alaba, Stellak (Nadia Tereskiewicz) aktore izan nahi du. Izen handia duen eta New Yorkeko Actors’ Studio ezagunarekin harremana duen antzerki eskolan sartzeko ariketan ezagutuko dugu. Bertan ere, lagun mina bihurtuko den Adèle (Clara Bréteau) eta mutil laguna izango den Etienne (Sofiane Bennafer) aurkituko ditu/ditugu. Eta berarekin prozesuaren bukaeraino, antzerki lan bat aurkezteraino, joango diren beste ikasleak. Lehen zati hau, ikasleen ariketa desberdinekin oso freskoa da, tarteka A CHORUS LINE edo FAMA bezalako produkzioak gogora ekatzen dituena.\nFilma okertzen da mikrotik makrora doanean. Bruni-Tedeschik aitortu du 1980eneko alaitasuna eta makaltasuna azpimarratu nahi izan dituela eta hor hamarkada ilun horretako gai ezaguneei heldu dio (droga, IHESA, korrika bizi, gazte hil, …), karikatura bihurtzeraino. Bruni-Tedeschi beti nerbioak jota dirudi aktore modura eta hori lortu du bere protagonista batzuekin. Azaroarte itxairon beharko da Frantziako zine aretoetan ikusteko.\nNORK MAITE: Dramak eta antzerkian girotutako istorioak maite dituztenek.\nNormal Peoplen ezaguna egin zen Paul Mescal eta Francesca Corio dira pelikula honetako aita-alaba\nCanneseko zinemaldiaren paraleloan kritikoek euren astea egiten dute azken sei hamarkadetan. Bertan lehiatzen diren lehen luzemetraiak Urrezko Kamararen bila ere aritu daitezke, zinemaldiko beste ataletan lehiatzen direnekin batera. Kasua da Charlotte Wellsek filmatu duen AFTERSUN filmarekin. Britaniarrak Paul Mescalek hezumamitzen duen aita bat eta Francesca Coriok ederki antzezten duen neska nerabe baten arteko oporrak idatzi ditu. Neska amarekin bizi da eta Turkian egingo duten oporrak elkar gehiago ezagutzeko beta da. Neskak lehen musu emateko eta bera baina zaharragoak diren hoteleko beste bezeroekin dabilen bitartean, aitaren alde iluna azalaratzen da. Detailetan oso une poetikoak lortu, eta Corio izugarri ondo dago. Jarraitu beharreko izarra.\nPosted in Zinema jaialdiak Tagged 'Aftersun', 'Holy Spider', 'Les Amendiers', Ali Abbas, Clar Bréteau, Francesca Corio, Mehdi Bajestani, Nadia Tereskiwicz, Paul Mescal, Sofiane Bennacer, Valeria Bruni-Tedeschi, Zar Amir Ebrahimi


Axular Lizeoa - Ongi etorri ikasturte berrira, Axularkide!\nOngi etorri ikasturte berrira, Axularkide!\nOraingoan ere ilusioz ekiten diogu ikasturte berri honi. Beti egin izan dugun bezala, erronka eta proiektu berriei erantzuteko prest gaude.\nPERTSONA osasuntsu, orekatu eta baloreduna hezi nahian, horrek dituen beharrei erantzuteko egingo dugu lan. Familia eta ikastola eskutik helduta, norabide berbera jarraitzea dugu behar eta helburua, komunikazioa jorratuz, zalantza eta kezkak partekatuz.\nBeti egin dugun bezala, ikasle, langile eta familiek dituzten beharrak asetu nahian, ikastolako zuzendaritzatik PERTSONA erdigunean jartzen jarraituko dugu. Horretarako, denon erantzukizuna da BALORE eta JARRERA OSASUNTSUAK bultzatzen dituen ekosistema elikatzen jarraitzea. Irakasle-klaustroak egindako lanaren ondorioz, iazko ikasturtean Axularren nahi ditugun profesionalen bereizgarriak adierazten dituen goiko infografia sortu genuen.\nAxular Lizeoa Hezkuntza Kooperatiba osatzen dugun familia, profesional eta kanpoko eragileek gure ume eta gazteengan dugun eragina zuzena izanda, zuekin partekatu eta “irakurketa bisuala” egitera gonbidatzen zaituztegu.\nJarrai dezagun denon artean gure “loretxoak” balorez, goxotasunez, ezagutzaz eta jakintzaz ureztatzen. Erronka zoragarria dugu aurrean.\nONGI ETORRIA IKASTURTE BERRIRA, AXULARKIDE!


Mentore on batek izan behar dituen ezaugarri garrantzitsuenak - Fundación Gaztenpresa\nMentore on batek izan behar dituen ezaugarri garrantzitsuenak\nMaitza 26, 2021\nElton John abeslari britainiarra bere karreraren hasieran nabarmentzen hasi zenean, haren agenteak, Howard Rosek, gomendio batzuk eman zizkion, eta gomendio horiek bere ibilbidea markatu zuten; sekula ez zituen ahaztuko. Kontzertu handiak eskaintzeko nahikoa fama izan arren, Rosek honako gomendio hau eman zion behin: “Ez ezazu zeure burua goizegi irudikatu leku oso handi batean. Hori egin aurretik, kanpora irten eta horren ezaguna ez zaren eta zure musikara horren ohituta ez dauden lekuetan abestu behar duzu; eta esperientzia hartu”.\nEta zer gertatuko litzateke New York edo Los Angeles bezalako hiri handietan abesteko aukera izanez gero? “Ekitaldi handiak sal ditzakezunean, beste txikiago batzuetan jarriko zaitugu: eromena piztuko dut sarreren salmentarekin; berehala salduko dira guztiak, eta etortzen zaren hurrengoan, ekitaldi handi batean arituko zara. Eta ona bazara eta zure karrerak aurrera jarraitzen badu, estadioak betetzeko prest egongo zara”. Ordudanik, Elton Johnek 3.000 kontzertu baino gehiago eman eta 250 milioi disko baino gehiago saldu ditu.\nEsan genezake Howard Rosek abeslariari egundoko aholkua eman ziola, haren karrerako une bereziki garrantzitsu batean, eta haren ondorengo ibilbidea markatuko zuten hainbat jarraibide eman zizkiola. Rose artista ez izan arren, esperientzia handia zuen eta oso ondo ezagutzen zuen musikaren mundua, eta abeslari britainiarrari asko lagundu zion erabakiak hartzeko orduan; ikusmira zabaltzen lagundu zion, eta ikuspegi berri bat eman, haren karrera sustatzen laguntzeko. Hau da, ez zuen ordezkari gisa bakarrik jardun, mentore gisa baizik.\nJakina, desberdintasun handiak daude kasu horren eta gaur egun profesional batek egin dezakeen mentoring-lanaren artean. Baina laguntza mota horrek ekintzailetzaren unibertsoan hasten diren pertsonentzat zer nolako garrantzia duen irudikatzeko balio du.\nMentoringak sekulako balioa hartu du pertsonei beren negozio berria martxan jartzeko edo hura sendotzeko orduan orientazioa emateko. Mentore boluntarioek ekintzailetzaren eta enpresa-kudeaketaren munduan duten esperientziak ikuspegi objektibo bat izaten laguntzen die gazteei. Horrek haien gaitasunak indartzen ditu eta pertsonalki eta profesionalki hazten laguntzen die. Hala ere, mentoring-lana egitea ez da beti erraza: mentoreek ezaugarri jakin batzuk izan behar dituzte, ekintzaileei euren bertuteak eta gaitasunak esploratzen laguntzeko.\nLotura eta konpromisoa\nLaguntzeko eginkizun horretan, pertsona ekintzailea ondo ezagutu behar da lehenik eta behin. Bien arteko harremanak honako balio hauek izan behar ditu oinarri: konfiantza, enpatia, motibazioa, komunikazioa eta, batez ere, konpromisoa. Mentore batek ekintzaile bati laguntzeko ardura bere gain hartzen duenean, beti gogoan izan behar du ekintzailea, haren erronka eta helburuekin konprometitu behar da, eta prest egon behar da haren negozio-premiei azkar erantzuteko.\nEntzute aktiboa eta asmodun galderak\nEzinbestekoa da mentoreak entzute aktiboa egitea, ekintzaileak senti dezan lagundu eta ulertu egiten diola, ideiak hobeto egituratzen laguntzeko. Elkarrizketa horretan funtsezkoa da galderak egitea, lagundu nahi zaion pertsonaren hausnartzeko gaitasuna sustatzeko eta, horrela, pentsatzeko modu desberdinak eta disruptiboak piztu eta erabaki berriak hartu ahal izateko. Azpimarratzekoa da, gehienetan, galdera bat egiteko moduak erantzuna baldintzatzen duela, eta galderak planteatzeko trebetasuna eta asmoa erabakigarriak izan daitezkeela gero erabakiak hartzeko orduan.\nMentore on batek izan behar duen ezaugarrietako bat umiltasuna da. Esperientziak ez die automatikoki ematen galdera guztiei erantzuteko gaitasuna, eta ez dute zertan erantzule sentitu behar horregatik. Dena den, oso garrantzitsua da aurreiritzietatik ihes egitea eta laguntzen ari zaien pertsona ez epaitzea, horien hausnarketek onurak bakarrik ekar ditzaten.\nPertsona bakoitza eta haren negozioa unibertso bat dira bere horretan, eta planteamendu espezifikoak eta bereiziak egin behar dira bakoitzaren erronkei eta arazoei aurre egin ahal izateko. Desberdintasun pertsonal horrengatik, mentoringa ez da noranzko bakarreko laguntza, elkarrekin ikasteko eta aberasteko aukera ematen baitie bi aldeei. Izan ere, bi pertsonen artean eraikitzen den harremanak elkarren arteko ikaskuntza- eta hausnarketa-ingurune bat sortzen du eta, ingurune horretan, ezagutzak eta esperientziak partekatzen dira; horrela, mentoreak bere ikuspegi pertsonala eta profesionala zabal dezake.\nHorregatik guztiagatik, Gaztenpresaren Mentoring programak bi hartzaile-mota ditu: batetik, kanpo-aholkularitza bilatzen duten ekintzaileak, beren negozioak martxan jartzeko asmoz; eta bestetik, beren konpromiso pertsonala eskaintzen duten profesionalak, enpresa-ehun berria dinamizatzen eta langabeziari aurre egiten laguntzeko asmoz. Bi talde horietako batean bazaude eta gure ekintzailetza-sareko kide izan nahi baduzu, Gaztenpresan zain izango gaituzu.


Osakidetza-Euskal osasun zerbitzuko zuzendari nagusiaren uztailaren 15eko 1283/2011 Ebazpenaren bidez, Fakultatibo Mediko eta Teknikoen lanbide-taldeko Medikuaren kategorian pertsonal estatutarioaren izaeraz jabetzeko aukeraketa-probetarako deia egin zen, destinoa Osakidetza-Euskal osasun zerbitzuko lehen mailako atentzioko pediatria unitateetan izanik. Deialdi hori 2011ko uztailaren 28ko EHAAn, 143 zenbakian, argitaratu zen.\nOsakidetza-Euskal osasun zerbitzuko zuzendari nagusiaren azaroaren 23ko 1505/2016 Ebazpenaren bidez, argitara eman zen, I. eranskinean barne sustapeneko eta txanda irekian sartutako Fakultatibo Mediko eta Teknikoen Talde Profesionaleko Mediku kategoriako (Mediku Pediatra Fakultatibo Espezialista - LMAT lanpostu funtzionala) esleipendunen izendapena, pertsonal estatutario finko gisa. Horren oinarria 2012ko Lekualdatze-lehiaketaren destino eskaintzaren handitzean zegoen.\nAurreko ebazpenetan lanpostuaz jabetzeko ezarritako epea amaituta, txanda irekiko izangaiei oinarri orokorretako 16.8 oinarrian aurreikusitakoari lotutako destinoak eskainiko zaizkie.\nOsakidetza-Euskal osasun zerbitzuko Giza Baliabideetako zuzendariaren urtarrilaren 30eko 26/2017 ebazpenaren bidez, Fakultatibo Mediko eta Teknikoen Talde Profesionaleko Mediku kategorian (Mediku Pediatra Fakultatibo Espezialista - LMAT lanpostu funtzionala), 2012ko Lekualdatze-lehiaketaren destino-eskaintza zabaltzearen ondoriozko, 2011ko EPEan destino hutsen zerrenda argitaratu zen.\nHortaz, eta indarrean dagoen legediak pertsonal gaietan ematen dizkidan ahalmenez baliaturik,\nLehenengoa.– EHAAn argitaratzeko agintzea I. eranskinean sartutako Fakultatibo Mediko eta Teknikoen Talde Profesionaleko Mediku kategoriako (Familia-medikua (Mediku Pediatra Fakultatibo Espezialista - LMAT lanpostu funtzionala)) esleipendunen izendapena, pertsonal estatutario finko gisa, destinoa Osakidetza-Euskal osasun zerbitzuko erakundeetan izanik.\nIzangaiak Osakidetza-Euskal osasun zerbitzuko Erakunde Zentralean jabetuko dira destinoez. Horretarako, izangaiek aldez aurretik hitzordua eskatu beharko dute, eta ekitaldi horretan agiri hauek aurkeztu beharko dituzte:\n– NAN, pasaportea edo gidabaimena edo dokumentu baliokidea Europar Batasuneko edo Europako Esparru Ekonomikoko beste estatu kideren bateko nazionalen kasuan; eta dokumentu mota bera, langileak estatu batetik beste batera libre ibiltzeko aukera aplikatzen zaien estatuetako nazionalitatea dutenei dagokienez (Europar Batasuneko Itunaren, Espainiak berretsitako bestelako itunen edo legeen arabera).\nEspainiako nazionalitatea ez duten izangaiek, Espainiako Estatuari buruzko aitorpenaz gain, zinpeko aitorpena edo hitzematea aurkeztu behar dute, esanez ez daudela eginkizun publikoetarako gaitasunez gabetuta edo antzeko egoera batean, eta orobat haien Estatuan baldintza beretan funtzio publikora sartzea eragozteko moduko diziplina-zehapen edo baliokiderik ez dutela.\n– Adingabearen Babes Juridikorako urtarrilaren 15eko 1/1996 Lege Organikoaren 13.5 artikulua betetzeari buruzko ardura-aitorpena, eta Sexu-delitugileen Erregistro Zentralaren Egiaztagiria lortzeko baimena.\nEra berean, interesatuei jakinarazten zaie lanpostuaz jabetzeko ekitaldira dagokion epearen barruan edo, hala badagokio, emandako luzapenean aurkeztu ezean, galdu egingo dituztela hautaketa-probei buruzko ebazpenetan aitortutako eskubideak.


Europako zinema sarietarako izendatu dute 'Handia' | Kultura | Berria\nEuropako zinema sarietarako izendatu dute 'Handia'\nCarmen Y Lola, Arantxa Etxeberria zuzendari bilbotarraren filma ere izendatu dute European Film Awards sarietarako.\nHandia filmeko lan taldearen zati bat Donostiako Zinemaldian./ Jon Urbe/Foku\nHanditzen jarraitzen du Jon Garaño eta Aitor Arregi zuzendarien Handia pelikulak. European Film Awards Europan zine munduan ematen diren sari entzutetsuenetarako hautagai aukeratu dute. Bertze 48 film luzerekin batera lehiatu beharko da sari nagusia lortzeko. Gaur goizean eman dute izendapenaren berri sare sozialetan.\nPausoz pauso bidea egiten. HANDIA Europako sari nagusietarako hautagai! @EuroFilmAwards #goGiant\n— Handia (@Handiafilm) 2018(e)ko abuztuaren 21(a)\nCarmen Y Lola, Arantxa Etxeberria zuzendari bilbotarraren filma ere izendatu dute European Film Awards sarien 31. ediziorako. Horiez gain, Michel Gaztanbide gidoigile izan duen film bat ere lehiatuko da, Jaime Rosalez katalanaren Petra.\nEuropean Film Academyk (EFA) antolatzen ditu sariok. Erakundeak ordezkariak ditu hogei herrialdetan, eta ordezkari horiek aukeratzen dituzte lehiarako filmak. EFAk, bestalde, sei adituko batzorde bat osatu du, herrialdeetako ordezkariek aukeratutako film horiez gainera beste sorta bat eransteko. Horrela aukeratu dituzte lehian arituko diren 49 filmak.\nHautatukoe artean denetik dago, egile hasi berrien filmak, eta bide luzea egina dutenenak, baina Moriarti ekoiztetxeak parean edukiko ditu, besteak beste, Lars von Trierren (The house that Jack built) eta Robert Guediguianen (The house by the sea) azken filmak. Pawel Pawlikowski, Alice Rohrwacher eta Adina Pintilie zuzendarien filmak ere hautatu dituzte 49 horietan —Pintilieren Touch me not-ek irabazi du Berlinaleko sari nagusia aurten—. Zerrenda guztia webgunean jarri dute antolatzaileek.\nFinalisten berri, azaroaren 10ean\nDatozen asteetan, EFAko kide eskubidedunak diren 3.500 bat pertsonak emango dituzte beren botoak, bost kategoriatan: filma, zuzendaria, gizonezko aktorea, emakumezko aktorea eta gidoigilea. Boto horiek jasota aukeratuko dituzte finalerako hautagaiak. Azaroaren 10ean emango dute horien berri.\nEFAk zortzi adituko epaimahai bat izendatuko du, hautagaien artetik irabazleak izendatzeko, eta Sevillan (Espainia) egingo duten zinema europarraren jaialdian emango dute irabazleen berri; sariak ere leku berean banatuko dituzte, abenduaren 15ean.\nGainera, Oscarretan Ingelesez besteko filmen atalean Espainia ordezkatzeko hiru hautagaietako bat da filma Javier Frenesen Campeones eta Asghar Farhadiren Todos lo saben fimekin batera. Irailaren 6an jakingo da, azkenean, zeinek ordezkatuko duen Espainia.\nMoriarti ekoiztetxearen lana izan da Handia, eta BERRIAk Sortaldeen inguruan egindako artikulu sortan lan egiteko duten moduaren inguruan mintzatu ziren ekoiztetxeko kideak.


Bizitza ere badut - Geofumadas\nUztaila, 2008 My egeomates\nGaur egun utzi zuen ... Utzi egingo dut egun gutxiren buruan ... Zure mezuak irakurriko ditut itzuliko naizenean.\nEgun horretan, aireportura indolent gurpil-aulki batean ekarri izan, begiak triste traizio Zahartze izan zen, hiru aste aurkeztu, bere besarkada nire bihotza, bear Kirtenak nirekin esekita eman berrogeita hamar zentimetro to ohituta hautsi Txandaka joan nintzen. Oraingoan, gorputzera hurbildu ninduen, nire sorbaldak eskuak estutu eta keinu urrutiko itxaropena pitzatu zuen.\n- Elkarri berriro ikusiko dugu ", esan zuen.\nGuztia gertatu zen bat-batean, egun batean esnatu zen; Ezkerreko besoa eta hanka 22 fusil hori bezalako kontratatuak ziren eta aurpegiko seinalea aurpegiko isurketak iradoki zitzaizkion. Nire arreba, taxi-gidari baten laguntzarekin, Siguatepeque-ko ebanjeliziotik ospitalera eraman zuen sorbaldetan, hiru astetan kontrolpean mantendu baitzuen. Horren ostean, hanken kontrola galdu zuen.\n- Nire hankak altxatu ditut ", esan zuen. Baina nire oina apur bat jartzen dudanean, lotan gelditu naizen bitartean, nire belaunak bigundu ditut.\ngaruneko tumore bat bere garunean eraso izan zen, bere hirurogeita zortzi urte ondoren, gogoratu zuen gaztea besoa elbarri jasan zela ere aipatu zuen zenbait numbness hori noizean iritsi da, eta egun batzuk begiratu txinpartak sail bat oreka salbatu egin zen. Hala ere bizi izan zen hau bere bizitza osoan egin zuen, bere indar behi, txahal erraketak a tow edo mezcal of quintal igo inoiz utzi zion emateko ezkutuko mehatxu hori bere garunean zen aurretik arreta; Hogei urte eta gero igarotako United States, "gizarte segurantzako" beren triglizeridoak eta lana argi erraztasuna kontrolatzeko Loak mehatxua itzuli da lurrak tropikala non normal babarrunak jaten duzu arte eta medikuak bakarrik izango larrialdiko .\nGutxitan bizitzan denbora zure aita laburtu hasperen batek egon imajinatu duzu, bere besarkadak oroimenez guztietan aurrerapena perspectiva bidaia hori ihes ez dauka at sakona peal duzu. Agian sentsazioa du une batzuk oso estua eta askok parte hartu zuten distantzia lasaitasuna a sortzailea erabakiak ek sortzen du, eta nahiz eta ez dago aukera bat dela jada itxaron da, convicción berreskuratzeko nahi duzun zeuden gozatu dut.\nLife hain da laburra, badirudi atzo irakatsi dit bi figura zatitzea, noiz irakatsi niri txandan perches igeri, noiz eman zidan hogei zentimo Plinio, noiz bai oihukatu isilean hamabiequin eszena bezala Farabundo Marti urte, beraz, fresko gogoan dut egun hura, suge hasita hamar urte ondoren, lortu etxea non jaio ginen dugu, Matapalo bere palmondoak ziztada batekin. Eskerrak eman ditzake momentu haietan eserita, El Salvadorko iparraldean, Zatokako muinoan. gantz tortilla pare bat Guanacos du, txikituta arrautza, bezala chilipucos babarrunak eta clod gure gosea iruzur in gazi mamia, bi egunez zuten muga propietate bakoitza erakutsiz lasai erritmo erdi kilometro guztietan gelditu tan eskainitako bitartean antzinako istorioetan; hizkuntza-lifter en barranco, Chilica en las reuniones, el cuenco en la esquina de judas, el skunk que pissed su cara. Atzera joan eta mila aldiz esan zidaten, lehen aldiz bezala gozatuko nuke; Horixe da istorioak in prosa bi istorioak kontatzeko ohitura heredatu dutela, hiru laurdenetan, barrearen umore izugarri berean.\nOraintxe bertan, nire istorioak nere arimaren sakonean mantentzen ditut, azkenean irakur dezakezun mezu elektronikoa bidaltzen dut, baina seguruenik itzultzen zait konfiantza estiloaren ezjakintasuna baino lehen entzun nahi duena. Egun batean iritsi ginen. Ezinezkoa da hartaz hitz egitea, hala egin balu, irakatsi zidan umore onak hitz egiten zidan beti hitz egiten genuen moduan, prosazko krudela.\n- Jauna, esadazu zergatik ez dute burua moztu. - Orduan, parkean parra egongo gara, modu berean esan zidanean. - Oso ahulak, nola lagundu dezakezun lagun hauei iristeko, hiru eguneko txahalera iritsi ez dela dirudi.\nEsperientziatzen duen bitartean gure sortzaileak erabaki dezan, besarkada bat eman nahi diot espero dut. Impotence, distantzia eta bederatzigarren kimioterapia gainditzeko zain dago.\n-Eguneratu- Julio 2007\nAste honetan Estatu Batuetako 9 hilabeteetan itzuli zenean, ez zuen ilea galdu zuen chemoarekin, osasuntsua eta bere egunak hemen Siguatepeque-n, Hondarribian gozatzeko umorearekin ... eskerrik asko zure otoitzak.\n-Eguneratu - Uztaila 23 2008\nGaur egun, utzi zuen.\naurreko Post«Aurreko GvSIG vrs. Manifold, sarrera formatuak\nNext Post kolektore; topologia eta egitura modularraHurrengo »\n5 "Bizitza ere badut" erantzunak\nEskerrik asko lagunak, pixka bat zaila izan da eta egunen buruan, baina eskerrak eman diezazkiogun Jainkoak, eta nire ama ere bai.\nAgurrak eta eskerrak, denbora gehiegi eskatzen duen mezua erantzuteko.\nHeriotzak ez du azken hitza, baizik eta betiereko bizitza predikua da.\nDenbora pixka bat igaro ondoren, orrialde honetatik aurrera, lan-arrazoiengatik, orain ikusten dut berriro albiste hau hartzen dudanean.\nBizi izan behar dudana, zer egin behar den azaltzeko, hutsune hori ezinezkoa da, baina gogoratzen duzuna, oroitzapen eta esperientziaz beteak, bere oroitzapen fisikoki utzi duen lekua bere oroitzapenek okupatzen dutena Oraindik dago oraindik.\nBesarkada sendoa, orain dela urtebete, 24 ekainaren egunean, bere aita galdu zuen norbait, egun baterako hurrengo egunetik aurrera, bihotzeko bat-bateko erasoa eta azkeneko jokoa, beste bat gabe.\nMina sakonetan, ikustea pozez. Norbaitek esan zidan bezala: goizean ikusten ez baduzu ere, izarrak oraindik ere daude.\nOso giza lerro gutxi batzuk eskaini diote aitak ingurune honetan.\nEspero dut gozatzen jarraitzea